Muqaddima

"Sano lil xoliqi g'abrovu aflok",

Yaratdi qatrayedin gavhari pok.

Samovot uyini tutdi muallaq,

Jahona hukmini ko'rsatdi mutlaq.

Qilib g'abro madorin zimmai hut,

Bani Odamg'a andin qism etar qut.

Padid etdi jahon ichra favosil,

Qilur har fasl turluk nash'a hosil.

Ajab sun'u, ajab ahkomi taqdir,

Qilur bir qursdin olam ko'zin ser.

Iroda qilsa ul Hayyu tavono,

Qilur bir lahzada bilmasni dono.

Safiy tufrog'in etgach, jon ila jism,

Nechuk ki ayladi donoyi har ism.

Xalos etsa birovni Rabbud вЂ”aflok,

Qolur tog' ostida, andin chiqar pok.

Nechukki tutdi to'fon dashtu tog'i,

Va lekin bo'lmadi ho'l Nuh oyog'i.

Xalilluloh uchun yondirdilar nor,

Qadam qo'ymay o'shal o't bo'ldi gulzor.

G'azab yel odilarni qildi nobud,

Edi ul yel nasiymi tobei Hud.

Baliq qornida bir sohib karomat,

Chila o'ltirdi вЂ”yu, chiqti salomat.

Agar amr etsa kimni Foriqul вЂ”farq,

Kelur bir lahzada g'arb ustidin sharq.

Nechukkim do'stini Sultoni kavnayn,

Yeturdi soateda qoba qavsayn.

Agar har kimga bersa izzu imdod,

Kelur xizmatga jinnu odamizod.

Sulaymonkim egurdi insu jindin,

Aning farmoni erdi bir nigindin.

G'araz qudrat namolig' ayladi fosh,

Va gar na qadri erdi bir diram tosh.

Kalim ilgidagi qutlug' asoye,

Gahe ko'fruk edi, gah ajdahoye.

G'araz qudratnamolig' erdi, ey do'st,

Va gar na erdi bir qad cho'bi bepo'st.

Agar amr aylasa, kavnayn barpoy,

Bo'lur bir pistaning po'chog'ina joy.

Dedilar, hazrati Ruhul - aminni,

Qanot yozsa, tutar ro'yi zaminni.

Aningdek Jabroile sidra parvoz,

Muhammad yengida aytur edi roz.

Agar qilsa birovning haqlig'in fosh,

Shahodat bergusi gahvorada yosh.

Aziz etsa qayu qulni o'shal shoh,

Agar choh ostida qolsa topar joh.

Sulaymon xizmatida qildi parvoz,

Hisobin bilmagan shoxinu shaxboz.

Vale bir mushtipar hudhud edi payk,

Dedi sultonig'a: "Oriyu labbayk".

Madad qilsa Xudoye olamoroy,

Habib etsa ishorat, ayrilur oy.

Kishining ro'zisin gar qilmasa kam,

Yetar har yerda mehnat qilmasa ham.

Kalimin chehrasin qilmas uchun zard,

Chiqordi lahzada Nil ostidin gard.

Nechukkim hazrati Solih uchun fosh,

Bolalig' teva tug'di hukmidin tosh.

Yubordi ro'ze Maryama malakdin,

Masiyha moida tushdi falakdin.

Azalda har kishini aylasa sa'd,

Xalil o'g'lidek etsa sodiqulвЂ”va'd.

Agar zabh etsalar, qaytarmag'ay qosh,

Ko'runmas bosh aning oldida bir mosh.

Kima bersa jaholat xamridin jom,

Behisht oldig'a kelsa, bosmag'ay gom.

Yetar rahmat suvi ko'k kavkabina,

Yetushmas qatraye gumroh labina.

Ko'rung Bu Tolib ila Bu Lahabni,

Ulug' daryo labinda xushk labni.

Agarchi o't bila suvda bo'lur farq,

Chiqordi suv makonidin nechuk barq?

Agar chandiki sham' o'tdin bo'lur jam',

Qaro suvdin qilur ko'z nuridek sham'.

Qayu bir qudratin qilmoq kerak yod,

Erur qosir uquli odamizod.

Hazrat Rasululloh Sollallohu Alayhi Vasallam Sifatlarining Bayoni

Durudi beadad hodiyi ding'a,

Rasuli "rahmatan lilolamin"g'a.

Xudoning do'sti muxtorulвЂ”qurayshi,

Mudom ummat uchun talx erdi ayshi.

Emas mavjud aningdek gavhari pok,

Dalil uldurki kiydi toji "lavlok".

O'shal shohanshahikim sham'i dindur,

Aning parvonasi RuhulвЂ”Amindur.

Dedi Ma'bud aning otin "Muhammad"

Maqomatig'a hargiz yetmadi had.

Tushurmay yer yuziga soyasini,

Yeturdi Arsh uyiga poyasini.

Qadam bosqon manozil erdi pur atr,

SahobulвЂ”abyaz erdi boshida chatr.

Jamoli ne'mati matlubi kavnayn,

Kamolidin muyassar "qoba qavsayn".

Sharofat mundin o'tmas - sunnatu farz

Yurusa to xuruji Dobbatul вЂ”arz.

Hama dindin bo'lubdur dini bolo,

Guvohi hazraty Vojib Taolo.

Aning avsofini yo'q intihosi,

Nag'u, yetmas desa vasfin Xudosi.

Xudoning rahmati bo'lsun damodam

Aning avlodig'a, ashobig'a ham.

Kitob ta'lifining sababi bayoni

Yozildi forsiy til birla maktub,

Aqiydotu furu' qurbi mahbub.

Anikim ko'rdilar turkiy yoronlar,

Dedilar: "Gar duo qilsa eranlar.

Bitilsa turki til birla aqiyda,

Ko'ngullar bo'lsa andin oramiyda".

Tamalluq qildilar chun bir necha yor,

Qalam tortay, Xudo bo'lsun madadkor.

Va lekin aylayin so'zlarni ijmol,

Manga yo'qtur mufassal qilg'ali hol.

Mane bechora, chunki omidurman,

Giriftori malomat domidurman.

Erurman bandalarning sarniguni,

To'lay yoru birodarlar zabuni.

Agar chandiki bo'lsam mag'zi yo'q po'st,

Ishorat qildilar, chun bir necha do'st.

Alarning so'zlarin buzmay mane zor,

Savod ettim necha manzuma nochor.

Aqiyda so'zlarini qildim isbot,

Anga qo'ydim "SabotulвЂ”ojizin" ot.

O'zimdek xastalar bo'lg'aymu deb shod,

Nasoyihdin ham andak ayladim yod.

Nasihat tinglamas dil saxti mahjub,

Ko'karmas tosha yomg'ur yog'sa ham ko'sh

Olloh taoloni tanimoq bayoni

Nedur qulluq ani mushtoqi bo'lmoq,

O'zidin foni Haqg'a boqi bo'lmoq.

Tonimoq Tangrini tonmoq havodin,

Keyin turmoq fioli noravodin.

Bo'yinsunmoq, yugurmoq "qil!" demishda,

Qazog'a rozi bo'lmoq barcha ishda.

Umid etmak o'shal qudratli Shohdin,

Yonardin xavf etib, yonmoq gunohdin.

Yaqin bilmak, jamoat e'tiqodin,

Keyin solmoq muxolif ijtihodin.

Aqiyda bilmatan shaytona eldur,

Agar ming yil amal deb qilsa, yeldur.

Uyolma ma'rifatni o'rganurdin,

Tanur joying bo'lur, qolsang tanurdin.

Uyolmasdur talab amrini olg'on,

Qolur yaxshi uy olg'andin uyalg'on.

Olloh taoloning birligi bayoni

Xudovandiki birdur beshaku rayb,

Ravo ermas anga o'rtoq ila ayb.

Aning farmonidin hech kim qutulmas,

Tavonodur hamisha, o'zga bo'lmas.

Erur ul barcha olamning Xudosi,

Aning io'q ibtidosi, intihosi.

Erur hozir hamisha, yo'q makoni,

Anga qilg'on emas sabqat zamoni.

O'zi beshubhadir ham benamuna,

Ravo ermas anga chunu chiguna.

Ko'ngilga kechsa, ko'zga tushsa har shay,

Erur andin munazzah Xoliqu Hay.

Udur hokim ki hukmin o'zga etmas,

Aning zotig'a hech kim aqli yetmas.

Farishtalar, nabilar yetmadilar,

Bo'yinsundilaru fikr etmadilar.

Vale fikr et, Xudoning qudratig'a,

Ajoyib ishlarig'a, san'atig'a.

Olloh taoloning sifatlari bayoni

Subutidur aning sakkiz sifoti

Sifat zoti emas, na g'ayri zoti.

Hayotu, ilmu, qudrat ham basar, sam',

Irodavu, kalom, takvindur, ey sham'.

Hayot ulkim tirikdur, o'zga bo'lmas,

O'lar har zi nafs, hargiz Ul o'lmas.

O'zini zotidin haydur o'shal shah,

Va lekin jism ila jondin munazzah.

Kerakmasdur Xudog'a hech qayu shay,

G'anidur barcha olamdin o'shal Hay.

Emas muhtoj hech ishga Haq Taolo,

Yubormag'il ko'ngilni shaybu bolo.

Agar munda yuborursan ko'ngilni,

Solur shayton ko'ngilga o'zga yo'lni.

Sifotining biridur ilm, yoro,

Erur donoyi g'aybu oshkoro.

Xaloyiqdin kichikdur yo ulug'dur,

Bo'libdur har na ish yo bo'lg'ulug'dur.

Turushdur yo yurushdur xayru shardin,

Na kim, tegsa anga naf'u zarardin.

Ko'ngilga kechsa qaysi holi pesha,

Emas po'shida ilmidin hamisha.

Bilur har kimda bo'lsa ma'rifatdin,

Biri qudrat erur sakkiz sifatdin.

Nafslik yo nafssiz, budu nobud,

Ne kim ikki jahonda bo'lsa mavjud.

Zarardur, naf'dur yo xayr, shardur,

Yaqin bilgil, qazo birla qadardur.

Xaloyiqning jami'i fe'lu qavli

Emas bir zarra betaqdiri Mavli.

Iroda aylagach, Xalloqi olam

Har ishni "bo'l!" dedi, bo'ldi o'shal dam.

Na etsa erki boru, qudrati bor,

"Qo'li birla yaratdi" dema zinhor.

Tilingni saqla mundog' qavli baddin,

Xudovandim munazzahdur jasaddin.

Kalomi haqdakim "yad" ayladi yod

Aning bir vasfidur, ey odamizod.

Aimma bildi Qur'on ma'nisin tuz,

Ko'ngilni qo'ymag'il, san har qayu yuz!

Basar ham sam' aning vasfi bilo shak,

Basar ma'nisi - ko'rmak, sam' вЂ”eshitmak.

Ne kim mavjud erur dunyovu dunda,

Falakdin yuqori, zeri zaminda.

Eshitmak, ko'rmagi beshubhavu rayb,

Erur birdek hamisha zohiru g'ayb.

Eshitmak, ko'rmagidur qudratidan,

Quloqdin, ko'zdin ermas, bilgil, ey tan.

Quloq, ko'z bandag'a hojat erur, bas

Xudo hech qaysining muhtoji ermas.

Tirilsang oxiratda, ey xaridor

Xudoyim ko'rsatur do'stlarg'a diydor.

Vale ko'rmakni bechunu chunon bil,

Jihatsiz bil, mislsiz, bemakon bil.

O'shalkim bildirur beshakligini,

Bilur ul yaxshi ko'rsatmakligini.

Bilur har odamiyning bo'lsa esi,

Kalom ermish sifotining birisi.

Kalomi hodis ermasdur, qadim bil,

Ani ayg'on so'zi bekomu betil.

Xaloyiq so'zlamas bekomu tilsiz,

Xudo muhtoj emas, hech ishga hargiz.

Bitilsa yo o'qilsa, olsa el yod,

Bular hodis erur, ey odamizod.

Xudoyimni kalomin yaxshi bil boz,

So'zini zotida yo'q harfu ovoz.

Na kim maxluqida bor ersa, ey shah,

Xudovandim erur andin munazzah.

Sifotining birisidur iroda,

Muni bilgan kishi yetgan muroda.

Qadalsa bir tikan yo tushsa bir qil,

Irodasiz emas hech ish, yaqin bil.

Agar mo're qo'yar yer ustig'a po,

Va gar bir zarracha qum bo'lsa bejo.

Bulardin yo kichikdur yo ziyoda,.

Emasdur hech nimarsa beiroda.

Sifotining birin takvin demishlar,

Xudodin xalqa ro'zi barcha ishlar.

Yaratdi kim nechuk sizniyu bizni,

Taqi xalq etdi bizni fe'limizni.

Agar chandiki qo'imas erkimizga,

Beribdur ixtiyori juz'i bizga.

Munosib ish erur yo nomunosib,

Ani qilmoqg'a banda bo'ldi kosib.

O'shancha ixtiyori juz'idin boz,

Topar banda jazo ko'p qilsa yo oz.

Na kim rizqeki bo'lsa shaybu bolo

Yaratibdur ani Vojib Taolo.

Haromidin va le man' etdi bizni,

Beribdur ixtiyori juz'imizni.

Xudo rozi emas isyonimizg'a,

Rizosidur aning ehsonimizg'a.

Kishi rozi, desaвЂ” isyon qilurg'a,

Aimma hukmidur kofir bo'lurg'a.

Xudo zulm etmadi hech bandalarg'a,

Vale tuz io'lni ko'rsatdi alarg'a.

O'shal xalqiki tuz yo'ldin toyarlar,

Alar o'z jonlarig'a zulm etarlar.

Azob etsa bu olam yo u olam,

Erur bul adl, ey farzandi odam.

Nafssiz xalq erur yo zi nafsdur,

Aning o'z mulkidur hech zulm emasdur.

Agar afv aylasa, o'z fazlidur ul,

Budur sidqingu ixlosing, budur yo'l.

Yetar biz omilarga buncha bilsak,

Tutub mahkam bo'iinsunsak, egilsak.

Jamoat ahli sunnat tuzgan erlar

Dedilar: "Turfa nozikdur bu yo'llar".

Ulug' yo'lni qo'iib o'lguncha, ey yor,

Qadam qo'yma, toyar yerlarg'a zinhor.

Iymonning Bayoni

Xudodin har na kelsa, rost bilding,

Tiling birla yana iqror qilding.

Musulmonlig' yo'lida buldir iymon,

Muni bilmas kishi Tongla pushaymon.

Yaqin bilgilki, iymon bo'lmag'ay kam,

Erur birdek, ziyoda bo'lmag'ay ham.

Bu so'zdur ahli sunnatni tariqi,

Jadal etdi bu so'zda har fariqi.

Bo'lur ammo amal zoyidu nuqson,

Topar yaxshi amaldin ujra inson.

Amal aylang va lekin aymog'aysiz:

"Amaldin doxili jannat bo'lurmiz".

Ani amrin dilu joning bila ol,

Amal qil ham O'zining fazlina sol.

Nasib etsa bihisht O'z fazlidin bil,

Amalga ittiko qilmay amal qil.

G'araz ulkim, amalga bo'lma mag'rur,

Amal qilg'il, amalga banda ma'mur.

Amal qilmoqdin axdi istifoda

Dedilar: "Nuri iymondur ziyoda".

Va gar na bo'lmas iymon zoyidu kam,

Aqida buldur, ey farzandi odam.

Amalning naf'i ham iymon bilandur,

Qachon yolg'uz amal qilg'on bilandur.

Na'uvzu billah, iymonsiz kishini

Qabul etmas Xudoyim hech ishini.

Agarchi yaxshilar a'molin etsa,

Tasadduq yer yuzini molin etsa.

Riyezat birla bo'lsa ertayu kech

O'shalkim sidqi io'qtur - qilgani hech.

Bo'lur do'zax ani oxir makoni,

Qutulmas hargiz andin jismu joni.

Agar iymon nasib etsa kishig'a,

Berur ujra ani xo'b qilmishig'a.

Agar chandi kaboir qilsa behad

Tamug'da qolmas iymonlig' muabbad.

Iloxi, osiymiz, bechoradurmiz,

Havoyi nafs ila ovoradurmiz.

Qo'noqmiz bir kecha dunyoyi hecha,

Na ishlar kechadur bizdin bu kecha?!

Bu tunda tut butun iymonimizni,

Saboh qutqor tutundin jonimizni.

Ko'ngil sanduqina bir bebadal dur

O'zing rost aylagil, yo Koshifaz вЂ”Zur.

O'shal dur qasdina shaytoni badbaxt

Tushubdur ko'p havoxohi bilan saxt.

Agar bo'lsang mani holimga homiy,

To'zar kuldek aduvlarni tamomi.

Agar Sen saqlasang rahmat yo'lidin,

Aduv qul kelsa, na kelgay qo'lidin.

Yana iymonda aydi ahli tahqiq:

"Xudodindur hidoyat birla tavfiq".

Xudoning fe'li ul maxluq emasdur,

Kishi hargiz ani maxluq demasdur.

Dedilar ma'rifat birla ul iqror

O'shalkim bandasini fe'lida bor.

Nechukkim bandani xalq etti Mavli,

Taqi maxluq erur fe'li va qavli.

Erur bir ma'nida iymonu islom,

Buni bilsa kerak, har xosu har om.

Aimma qavlini berk ushla zinhor,

Jadalni naf'i yo'q bo'lsa, na darkor.

Farishtalarning Bayoni

Maloikkim erurlar olami g'ayb,

Hama Haq bandasidur beshaku rayb.

Alar forig' erur ichmak - yemakdin,

Yomon qilmoq, qabohat so'z demakdin.

Niso ermas alarning vasfi, er ham

Bi lo shaqvat yaratgi Shohi olam.

Alar barcha Xudoning toatida,

Emas g'ofil alar hech soatida.

Agarchi barchasi toat sirishta,

Muqarrab ba'zidin ba'zi farishta.

Musulmonlar o'qur Qur'onki holo,

Erur barcha kalomi Haq Taolo.

Taqi Payg'ambarimizdin burun, bil,

Xudovandim kutubki qildi nozil.

Yubordi har qayu payg'ambarig'a,

Ki iymon keltiribdurmiz barig'a.

Barisi Haq Taoloning kalomi,

Muni bilsa kerak, har xosu omiy.

Kalomi vasfidur, ey odamizod,

Qilib erdim sifoti bobida yod.

Payg'ambarlarga Iymon Keltirish Bayoni

Sanovu hamd qudratlig' Xudog'a,

Ki iymon keltirubmiz anbiyog'a.

Alarning avvali kim Odam erdi,

Muhammad barchasig'a xotam erdi.

Barisi Tangrini suyg'an qulidir,

Barisi jannati rizvon gulidur.

Xudoning hukmini har fe'lu so'zga,

Nabilar qilmadi bir zarra o'zga.

Yetushmas hech valilar jolarig'a,

Yetushmas balki xoki polarig'a.

Alardur zurriyoti Odami xok,

Gunahdin anbiyoni barchasi pok.

Alardin ba'zi ishki qildilar naql,

Qilur ta'vilini No''moni boaql.

Ul ish qasdan emasdur anbiyodin,

Alarg'a lag'zishi podur xatodin.

Alar qasd ila hargiz qilmadilar,

Buyurg'on amridin ayrilmadilar.

Bari daryoyi rahmatda edi g'arq,

Rasul ila Nabida bo'ldi bir farq.

Barisi Tangridin tobti xitob ul,

Nabig'a shart emas, ammo kitob ul.

Rasulig'a erur shart, e neku nom

Vale bo'ldi barig'a vahyu ilhom.

Nabidur har Rasul anglag'uvchi bo'l,

Va lekin har Nabi ermas Rasul ul.

Dedilar porai mo'min bolosi:

"Erur bir ma'nida har ikkalasi".

Salaf kim ayladi lutfu inoyat,

Dedi: "Avvalg'isi mashhur rivoyat".

Bashar payg'ambarin Sultoni a'dal,

Malak payg'ambaridin qildi afzal.

Bu so'zdur mazhabi sunnat jamoat,

Alar har ne dedi, qilg'il itoat.

Dedilar: ommai farzandi odam,

Malakning ommasidin fazli ko'p ham.

Kitobi "Kofiy"kim pur bosafodur,

Dedi: "Omma bu yerda atqiyodur".

Basharda var na chandon beamaldur,

Bahoyimdek erur, bal ham azalldur.

Payambarning bori odilu a'dal,

Va lekin ba'zisidin ba'zi afzal.

Savobu rutbada afzal erur hol,

Musoviydur nubuvvat birla irsol.

Barining mehtarini Mustafodur,

Habibi Haq, nigini anbiyodur.

Rasulullohning Me'rojlari Bayonida

Muhammadkim erur afzali asdaq,

Erur beshak shabi me'roji barhaq.

Haramdin masjidi Aqsog'a nogoh,

Olib borg'anidur oyatda ogoh.

Ham Aqsodin samog'a bordi ul nur,

Bu so'zning sidqig'a axbor mashhur.

Samodin yuqori har qaysi jog'a,

Inoyat ayladi ul bo saxog'a.

Bariga sidqimiz, iqrorimiz bor,

Emas hech qaysi ish Tangrig'a dushvor.

Maqomi sidravu najmu malakni,

Bihishtu Arshu Kursi, no'h falakni.

Agar bir kechada ko'rsatsa, ne kam,

Va gar bir damda ko'rsatsa, ne shak ham.

Nechuk hukm aylasa, qodir Xudodir,

Charovu chun demak, quldin xatodur.

Yaqin bilgil, aning me'rojin, ey yor,

Tani birlan edi, ham erdi bedor.

Habibin har nechuk qilsa sarafroz,

Xudoni rahmati ko'pdur, emas oz.

Sahobayi Kirom Bayoni

Sahobai nabidur barchasi haq,

Yomon yo'lda emas, hech qaysi mutlaq.

Erur har qaysisi najmi hidoyat,

Xudo xalq o'g'liga qilgon inoyat.

Bihishtiydur alardin qat'i o'n yor,

Bashorat berdi ul Sultoni abror.

Abu Bakru Umardur so'ngra Usmon Alidur,

Tolhadur ham Abdurahmon.

Zubayru, Bu Ubayda bo'ldi axbor,

Sa'idu, Sa'ddur ayg'on bu o'n yor.

Muhammadkim edi hodiyi olam,

Bashorat berdi uch farzandig'a ham.

Birisi Fotimadur ham xatira,

Hasan birla Husayn ikki nabira.

Nabilar so'ngidin bilgil, batahqiq,

Ki inson afzali вЂ”В В  Bu Bakr Siddiq.

Ki andin so'ng Umardur so'ngra Usmon,

Ki andin so'ng Ali beshubha, ey jon.

Erur bu to'rti ummatning nigini,

Shafoatxohimizning jonishini.

Rasul aydi: "O'gursam dunyodin yuz,

Xilofat bo'lg'ay o'ttuz yilg'acha tuz".

Ul o'puz yilda shoh erdi u to'rt er,

Alar vaqtida bo'ston erdi har yer.

Alardin so'ngra hech olimu odil

Qila olmas alardek adli komil.

O'shal to'rt erga Ahmad yori erdi,

Bihishti ma'rifat gulzori erdi.

Rasululloh tariqin ertayu kech,

Sari mo'ii taxalluf qilmadi hech.

Nechuk bo'lsun xilof ul chori sa'da,

Payambar qildi o'ttuz yilg'a va'da.

Alarning vasfini hech soni yo'qtur,

Tamom aytay desam, imkoni yo'qtur.

Sahobaning bari ham pok dindur,

Barisi rahnamoyi rohi dindur.

Kishi bo'lsa Nabining suhbatida,

Gumon yo'qtur alarning qurbatida.

Alardin so'ngra hech kim jolarig'a,

Yetushmas balki xoki polarig'a.

Sahoba ba'zisi kim Murtazog'a,

Taxalluf ayladi ul bosafog'a.

Savob erdi ul erlarni murodi,

Xato bo'ldi banogoh ijtihodi.

Xato qilg'on bilan yozdi demasmiz,

Jamoat ahlidin ozdi demasmiz.

Aimma - ahli sunnat kim edilar:

"Xatoyi mujtahid ma'fu" dedilar.

Xatog'a balki tobtilar savobe,

Bu so'zdur ahli sunnatning javobi.

Bitibdur "Majma' ulвЂ”ashyo"da, ey sham',

Xatodin balki qaytib erdi ul jam'.

Imomat Bayoni

Imomat shart bo'ldi har diyora,

Hududi shar', to turg'ay qarora.

Yurutgay, to shariatning qiyomin,

Taqi qilg'ay yomonlar ehtimomin.

Agar chandi ki sulton bo'lsa fosiq,

Buyursa ish shariatga muvofiq.

Qilurmiz jonu dil birla itoat,

Uzi bo'lsa agarchi beqanoat.

Emasdur shart, imom ul bo'lsa ma'sum,

Qilibdur shart, ammo shi'ayi shum.

Musulmon, oqilu bolig', er inson -

Imomat sharti bo'ldi, ey musulmon.

Ravodur iqtido fojirg'a qilsang,

Hadisi Mustafodur, yaxshi bilsang.

O'qusang yaxshilarni keynida lek,

Savobi beadaddur, xislati nek.

Bilurmiz barcha mashi mo'zani haq,

Nechukkim qildi ta'yin shohi asdaq.

Karomati Avliyo Bayoni

Erur barhaq karomat avliyodin,

Inoyatdur valiylarg'a Xudodin.

Karomat xoriqi odat erur ism,

Bo'lubdur xoriqi odat necha qism.

Nabidin xoriqi odatni ta'yin,

Dedilar: mo''jiza, e tolibi din.

Nubuvvatdin burunni derlar irhos,

Muni bilsang kerakdur, ayyuhannos

Agar solih kishidin bo'lsa har goh,

Karomatdin bo'lur beshakku ashboh.

Ko'runsa bu avom mo'min ishidin,

Maunatdur o'shal ayg'on kishidin.

Agar ko'rsatsa mundog' kofir inson,

Ul istidroj erur monandi shayton.

Va le ul orifi billoh bo'lsa,

Yomon ishdin qo'li ko'toh bo'lsa.

Avomirni hamisha qilda ul qul,

Taqi "qilma" deganni qilmasa ul.

Yaratqon Tangrini qo'rqunchidin nez,

Qayu shubha degondin qilsa parhez.

Taqi lazzat bilan shahvatga, ey yor,

Furu ham ketmasa ul yaxshi kirdor.

Bu ta'riflar kishiga bo'lsa sodiq,

Valiydur ul aqoidga muvofiq.

Shariatsiz kishi uchsa havog'a,

Ko'ngil qo'ymang aningdek xudnamog'a.

Havog'a uchsa monandi chibindur,

Ani hodiy dema shaytoni dindur.

Shariatsiz kishi gar yutsa o'tni,

Havo o'rtasida minsa bulutni.

Qachon topg'on erur qurbat idini,

Valiy bilmang taqi andog' kadini.

Bo'lubdur mundog' ishlar kofiriydin,

Nechukkim bo'ldi sehri Somiriydin.

Eshitgil bul, ki Fir'avn amridin Nil,

Quyidin yuqorig'a oqdi beqiyl.

Muni bilgilki Hindustonda holo,

Ucharlar kofiri sannosi bolo.

Shariat hukmin etmay istiqomat,

Taajjub ishlari bo'lmas karomat.

Shariatni kishi kim tutsa xo'b pos,

Karomat mundin o'tmas, ayyuhannos.

Xilofi nafsu istikmoli toat,

Bo'lurmi andin ortiq xarqi odat.

Kishi desa valiyni g'aybdondur,

Na'uvzu billah, ul so'z ko'p yomondur.

Nabi ham bilmagay ushbu ravishdin,

Magar bildirsa Tangrim ba'zi ishdin.

Xudoning xossasidur ilmi g'aybi,

Bu so'zning bo'lmag'ay bir zarra raybi.

Yaqin bil, g'ayb ishidin folbinlar,

Xabar bersa agar yo ahli jinlar.

Kishi chin desa ul botil so'zini,

Bo'lib kofir, qaro qilg'ay yuzini.

Na'uvzu billah, andog' mo''taqaddin,

Xudoyim saqlag'ay bu ra'yi baddin.

Yaqin bilgil ki ba'zi nomusulmon,

Demish: "Vaqtiki qurbat tobsa inson,

Ko'tarur Haq shariat hukmin andin!"

Bo'lur yuzi qaro mundog' degandin.

Bu botil so'z erur qavli malohid,

Shariatta erur ul firqa johid.

Shariatga kishi kim bo'lsa munkir,

Gumon yo'qdur, bo'lur albatta kofir.

Kishi bo'lmas muqarrab anbiyodin,

Alar bezor erur ujbu riyodin.

Kugarilmadi o'lguncha alardin,

Xudo hargiz ko'tarmas o'zgalardin.

Hikoyat

Muhammadkim muhabbat koni erdi,

Habibi Haq, rasul sultoni erdi.

Ketar vaqtida andog' bo'ldi holi,

Vuzu aylarga yo'q erdi majoli.

Eshitti chun azone bobashorat,

Dedi: "Yo Oisha, qildir tahorat".

Tahoratdin so'ng ul shohi ululвЂ”azm,

Jamoatg'a borurg'a ayladi jazm.

Qadam bosmay turib, ketti o'zidin,

Araq saylon edi guldek yuzidin.

O'ziga keldi boz etdi tahorat,

Yana qo'ptiki to topqay jamoat.

Qadam bosmay turib ul sohibi roz,

O'zidin ketti darmon yo'qidin boz.

Aningdek Mustafo qo'rqunchidin ul,

Vuzu qildi o'zidin ketdi uch yo'l.

Nafas chiqquncha, to qutlug' tanidin,

Xilof etmadi bir qil ayg'onidin.

Suyuklik bandasi, to bo'lsa mahram,

Bo'lur qo'rqunchi ortuq, ishrati kam.

Agarchi anbiyo beshak omondur,

Muborak dillari xavf ila qondur.

Vale ummat agar g'avsi zamondur,

Eson ketmog'i oxir dargumondur.

Agar olam yorusa san sababdin,

Quyoshdek titra doim xavfi Rabdin.

Kerak oliy qadamni xavfi ko'prog',

Biyik yerdin yiqilg'on qolmag'ay sog'.

Ulug' tutmas kichikdek mazhabin keng,

Teva toymog'i ermas qo'y bila teng.

Tavahhumlik bo'lur af'oli xo'bning,

Safarda xavfi ko'brog' moli ko'bning.

Tavahhumdin yirog' g'aflatli banda,

Ketar g'ussa bilan g'am uxlag'onda.

Ajal Bayoni

Ajal albatta birdur, o'zga bo'lmas,

O'lar har zi nafs hargiz Ul o'lmas.

Qayu qulg'a ajalning vaqti yetsa,

Qutulmas har necha kim hiyla etsa.

Keyin qolmas ajal, ey ibni Odam,

Yetushsa soate yo ilgari ham.

Kishining ilgida ham o'lsa har jon,

Ajal birla o'lubdur ushbu inson.

Qayu bois bilan har jon o'lubdur,

Ajaldindur, qazo mundog' bo'libdur.

Azobi Qabrning Bayoni

Azobi qabr kofirlargadur chin,

Ko'rar go'rning azobin ba'zi mo'min.

Bitik ko'p nusxai mashhur ichinda,

Kelur iki farishta go'r ichinda.

So'rar: "Kimdur Xudo birla rasuling,

Nadur derlar, yana diningu yo'ling?"

Agar kirsa farishtalar g'azabdin,

Chiqar o't burnidin, og'zu labidin.

Agar haybat bilan qilsa nazora,

Bo'lur g'amgin ko'ngullar pora - pora.

Degay: "E odamiy, buldur sanga joy!"

Javobin bermasang, "voy" ustiga "voy".

Urarlar gurzi bilan ul iki yor,

Eshitur insu jindin o'zga jondor.

Alarning zarbiga tob etmagay tog',

Nechuk toqat qilur, bir musht tufrog'.

To'lar do'zax soridin qabr ichi dud,

Pushaymon anda hargiz qilmag'ay sud.

Inoyat aylasa, donoyi asror,

Kirar go'rga muloyim ul iki yor.

Degaylar kirsalar: "xavf etma mandin"

So'rarlar mehribonlik birla andin.

Agar bersang javobe bosavobe,

Ochar jannatdin ul manzilg'a bobe.

Qorong'u go'r bo'lur andoq farahnok,

Jahonning shavqi yodingdin chiqar pok.

Ko'ngilda g'ussa qolmas bir chigitdek,

Yotursan yangi uylangan yigitdek.

Ki mundin so'ngrag'i ne'matlarini,

Xudodin o'zga kim bilgay barini.

Munojot

Iloho, bandaman, bechoradurman,

Havoyi nafs ila ovoradurman.

Erurman barcha nuqsonimg'a iqror,

Musulmon o'g'li qilmas ishlarim bor.

Erurman bandalarni sarniguni,

To'lay yoru birodarlar zabuni.

Maningdek osiy bo'lg'aymu jahonda,

Gunohim zohirimdan ko'p nihonda.

Netay, chun ayni aqlim beziyodur,

Amal ham yo'q, agar qilsam riyodur.

Agarchi man yomon qul poy to farq,

Bo'libman ma'siyat daryosig'a g'arq.

Vale sodiq erurman birligingga,

Tayonibman Sani g'ofirligingga.

Lahadga kirsa bu yolg'uz g'arib bosh,

O'gursa yuz hama qavmu qarindosh.

Tahayyur bo'lsa joni g'am .sirishta,

Yetushsa so'rg'oli iki farishta.

San oson etmasang andog' savoli,

Nechuk kechgay g'arib bandangni holi?

Desa: "man robbuk" iki abdi dargoh,

Tilimga joriy qilg'il: "Rabbim вЂ”Olloh!

Agarchi osiydur, yo Rab, bu banda,

O'zing bandam degil, "Rabbim" deganda.

Agar sen qilmasang, qulluq otin jud,

Maning "qulman" deganimdan nechuk sud?

Iloho, lutf qil, munda va anda,

Mani banda etib, berkit bu banda.

Agar chandi ki go'rsiz o'lsa inson,

So'rolur, albatta, beshakku nuqson.

Agar daryoda o'lsun yo osilsun,

Azob etsa, bani odam na bilsun.

Daranda odam o'g'lin qilsa xo'rok,

Gumon yo'qdur, so'rar qornida, ey pok.

Agar banda mu'azzab bo'lsa anda,

Qolur tuymay bu ishni ul daranda.

Nechuk qilsa erur Qodiru Nosir,

Bu yerda bandasining aqli qosir.

Na kim aydi Xudoying yo Payambar,

Ani maxkam tutib, fikr etma digar.

Qiyomatning Haqlig'i Bayoni

Qiyomat haq erur, ey odamizod,

Xudo Qur'on ichinda qildi ko'p yod.

Bo'lur qudrat bilan tufrog'imiz tan,

Kirar jon qaytadan beshubqavu zonn.

Taning har turli bo'lg'on bo'lsa barham,

Qilur burnog'idek Xalloqi olam.

Xudo hech yerda yo'qni ayladi bor,

Yaratsa qaytadan, ermas bu dushvor.

Udur hokim, nechuk kim hukm qildi,

"Tiril!" degach, hama olam tirildi.

Yig'ar mahshar yerinda barcha jonni,

So'rar bandasidin yaxshi вЂ”yomonni.

Har ishni ko'p qilibdursan va yo oz,

Hisobin ham tilar ul bandadin boz.

Xudo har bandasig'a qilsa oson,

Javobin bergusi banda o'shal on.

Agar qattiq tutar banda hisobin,

O'zi bilg'ay anga solg'on azobin.

Bilur garchi jami'i holimizni,

Yuborur nomai a'molimizni.

Yuborsa nomani rahmat yo'lidin,

Kelur noma u qulning o'ng qo'lidin.

Qizil yuzluk bo'lub ul ham sarafroz,

Suyungandin qilur ul banda ovoz:

"O'qung nomamni, ey turg'on xaloyiq,

Kelibdur noma ixlosimg'a loyiq!"

Behishti oliya bo'lg'ay makoni,

G'ariqi rahmati Haq jismu joni.

Agar noma kelur bo'lsa g'azabdin,

Kelur orqasidin yo dasti chapdin.

Qaro yuzluk bo'lub, sharmanda ul qul,

Tutarlar ham solurlar bo'ynig'a g'ul.

Taqi zanjir etarlar gardanig'a,

Tarahhum bo'lmag'ay yolborg'anig'a.

Bo'lur turluk mashaqqatlar havola,

Qilurlar jonibi do'zax kashola.

Iloho, qo'rqadurman hazratingdin,

Umidim ko'p erur G'affor otingdin.

Yig'ilg'onda yomonu yaxshi banda,

Qulingni qilmag'il sharmanda anda.

Agar a'molima solsam ko'zumni,

Sazovori alam derman o'zumni.

Agar altofinga boqsam, Ilohim,

Umidim ko'p, bag'ishlangay gunohim.

Agar San yopmasang, ey Olimi g'ayb,

Bo'lur tongla muayyan soni yo'q ayb.

Iloho, mag'firat muhtojidurman,

Saning keng rahmatingdan rojidurman.

Umidlar ko'p erar andog' sharafdin,

Yuborsang nomamizni o'ng tarafdin.

Hijobi afv yopsang aybimizg'a,

Duri rahmatni solsang jaybimizg'a.

Iloho, qo'rqadurmiz jonimizdin,

Yuborma nomani so'l yonimizdin.

Umidlik bandadurmiz ham haroson,

Hisobimizni ul kun qilg'il oson.

Talattuf birla so'rg'il korimizni,

Qaro qilma u kun ruxsorimizni.

Agarchi nomunosibman, yomonman,

O'zing ayding: "Qulimg'a mehribonman".

Agar chandi ki bo'lsam zishtu badkor,

Habibing ummatiman, qul otim bor.

Tarozuyi Qiyomatni bayoni

Tarozu haq erur ro'zi Qiyomat,

Aning sidqig'a nozil bo'ldi oyat.

Bilur Tangri agarchi holimizni,

Tarozug'a solur a'molimizni.

Qilur ogoh qulin qilmishlarig'a,

Yetushmas aql Egamning ishlarig'a.

Tarozu borig'a iqrorimiz bor,

Nechuk erkonig'a ne korimiz bor.

Iloho, qil og'ir mezonimizni,

Salomat tut, bizing iymonimizni.

Sirot Ko'prugi Bayoni

Jahannam uzra bir ko'pruk erur oh,

O'shal ko'pruk Sirot otlig' guzargoh.

Qilichdin tez erur. qildin ingichka,

Pushaymonlar o'shal kun tushkay ichka.

Ajab hayron bo'lur farzanli odam,

Qadam qo'ysa, aning osti jahannam.

Agar qaytay desa, qo'ymas muakkil,

Bo'lur farzandi odam holi mushkil.

Muayyan ko'rsalar, xalq ul tabu tob,

Bo'lur jon vahmi birla zahralar ob.

Yuraklar qon bo'lib, ko'zlar to'kar yosh,

U manzildin qutulg'aymu g'arib bosh?

Fig'onlar qo'pqay avlodi bashardin,

Kim o'gkay, kim yiqilg'ay ul guzardin.

Inoyat qilsa, ba'zi odamizod,

O'tar avdin yashindek, ba'zi chun bod.

O'tar ba'zisi andin yugruk otdek,

O'tar qurbig'a loyiq ba'zi har yak.

O'tar ba'zi musulmon toya вЂ”toya,

Yetar "Oxir" degan ishratli joya.

Qadam qo'isa, yiqilur ba'zi inson,

Iloho, aylagil ul Kunni oson.

Agar o'tkarmasang andin salomat,

Quling rasvo bo'lur ro'zi Qiyomat.

Bilib, tasdiq etib, bu ko'p xatarni,

Bu miskin qo'imadi isyon etarni.

Munojot

Iloho, bandani sohib nadam qil,

Siroti shar' uza sobit qadam qil.

Hidoyat piriga topshur qo'lumni,

Inoyat ko'yiga keng qil yo'lumni.

Ma'osiy loyig'a toydirma poyim,

Behishti ma'rifatni ayla joyim.

Agar chandiki behaddur gunohim,

Salomat qil xatarlardin, ilohim.

Karamlik Podishoho, Kirdikoro,

Rahimo, mag'firatlik Biru boro.

Agarchi soni yo'q isyon qilibmiz,

Umid ulki sani Vohid bilibmiz.

Iloho, birligingni hurmatidin,

Salomat qil u ko'pruk mehnatidin.

Kavsar Hovuzining Bayoni

Qiyomatda Payambar havzidur haq,

Sifotin qildi ta'yin shohi asdaq.

Suyi ul havzni sutdin zrur oq,

Isi chun mushkdin ham erdi behroq.

Dame su ichsa andin har musulmon,

Yaqin bil, suvsamas hargiz ul inson.

Xudovando, nasib etkaysan andin,

Umidi ko'p erur bandangni Sandin.

Paig'ambarlar Shafoatlarining Haqlig'i Haqida

Xudo izni bilan haqdur shafoat,

Qilurlar anbiyovu ahli toat..

Shafoatkim musulmonlarg'adur sud,

Va lekin bo'lmag'ay beizni Ma'bud.

Xudo izn aylasa, ro'zi Qiyomat,

Suyuklik bandasi aylar shafoat.

Qiyomat kun ajab shiddatli kundur

Aning qatgig'lig'i haddin fuzundur.

U kunning haybatidin beshaku rayb,

Bo'lur ko'k pora вЂ”pora, togu tuz gayb.

Zamin avtodi barcha ko'hi sangin,

Bo'lur Haq xashmidin chun pashmi rangin.

O'shal shiddatga yer-ko'k qilmasa tob,

Nechuk toqat qilur bir qatrayi ob?!

Bo'lur xam g'am bilan xurdoni zebo.

Dalilim: "yaj'a^ul vildona shiybo"

Bo'lur bir - birga dushman, do'st deganlar,

Magar taqvo yo'lida g'am yeganlar.

Havo misdek qizir, yer ham temurdek,

G'azab qilg'on kishi bo'lg'ay ko'murdek.

Kelur nayza bo'yi xurshidi tobon,

Xijolat teriga g'arq ul biyobon.

Bo'lur o'z holi birlan odamizod,

Kelur ko'ngulga qilg'on ishlari yod.

Agar Haq yopmasa, jurm aylag'on joy,

Guvoqlik bergusi, bil, dast ila poy.

Qaboxatlik amallar tushsa ko'zga,

Ilojin kim bilur, Hazratdin o'zga.

Muxammadkim erur Haqning habibi,

Ma'osiy dardining qoziq tabibi.

Belin himmat qurig'a bog'lab ul er,

Hama "nafsim" desa, ul "ummatim" der.

Hama o'z nafsiga bo'lsa giriftor,

Muhammad ummati miskin uchun zor.

Agar bo'lsa ematurg'on bola gum,

Topilg'onda nechuk javlon qilur um.

Ming andog' onadin ko'brog'u behroq,

Muhammaddur g'arib ummat uchun dog'.

Oqar daryo bo'lur ul muhtaramdin,

Shafoat shiri pistoni karamdin.

Qilur Haq izni birlan har taraf jo'sh,

Nasib etgan u daryodin qilur no'sh.

Nasiba etmagan farzandi odam,

Qolur andog' ulug' yammdin qurut fam.

Kishi bilmas Qiyomat dashtida, oh,

Bu qullarni degaymu "ummat" ul shoh.

Agar "ummat" desa, xush davlatu baxt,

Yo'q ersa, osiylarg'a ish bo'lur saxt.

Agar "ummat" desa, nurun alo nur

Yo'q ersa, osiylarg'a ish bo'lur zo'r.

O'shal sultonki do'iyan ilalloh,

G'arib ummat uchun dog' erdi, valloh.

Bu ummatlar ajab zisht etdi hrlin,

Yopar bid'at bilan sunnat jamolin.

Bahoyimdek ishi ichmak, yemakdur,

Quruq til birla "ummatmiz" demakdur.

Iloho, lutf qil munda va anda,

Yig'ilg'onda yomonu yaxshi banda.

Iloho, lutf qil hasratli soat,

Habibingdin nasib etkil shafoat.

Ayirma yaxshilarni orasidin,

Yiroq etma habibing qorasidin.

Behisht va do'zaxniig bayoni

Erur jannatu do'zax holo mavjud,

Yaratibdur ani xalqig'a Ma'bud.

Ko'ngilg'a solma, ey aqli diyoda,

"Sig'ar ul ikki manzil qaysi joda?"

Agar amr aylasa, kavnayn barpoy,

Bo'lur bir pistani po'chog'ina joy.

Kirar do'zaxga kofir, qayta o'lmas,

Azobi saxtdin hargiz qutulmas.

Hamisha qolmag'ay iymonli banda,

Tutar oxir qo'lin iymoni anda.

Agar afv etsa, osomi kaboir,

Degil joyiz, Udur g'ofiru sotir.

Sag'iradin agar tutsa Xudovand,

Degil kim erk aningdur, ey xiradmand.

O'zi Qodir, O'zi G'ofir Xudodur,

Qulig'a qar na hukm etsa, ravodur.

Na'uvzu billah, istihloli isyon,

Olur mo'min kishidin sham'i iymon.

Behisht ichra kishi kim bo'lsa doxil,

Bo'lur anda hama maqsudi hosil.

Tirikdur doimo, andin so'ng o'lmas,

Alamdin, huznu g'amdin zarra bo'lmas.

Hamisha aysh ila ishratda banda,

Ko'ngilga kechmag'on ishratlar anda.

Agar jannat bilan do'zaxni avsof,

Qilurg'a jam' bo'lsa, qof to qof.

Ado bo'lmas iki manzil sifoti,

Ani yaxshi bilur Tangrimni zoti.

Iki manzil sifotin soni bo'lmas,

Alar ahli bilan hech foni bo'lmas.

Bitibdur shorihi "Avrod" ani,

Ki bo'lmas arshu kursiy, ruh foni.

Fano bo'lmas dedi Lavhu Qalam ham,

Aqida buldur, ey farzandi Odam.

Munojot

Iloho, e'tiqodi pok birlan,

Mani og'ishta qilg'il, xok birlan.

Dilim sodiq tilimg'a bo'ldi qoyil,

Bu so'zdin qilmag'il, bir zarra moyil.

Xudavando, O'zingni hurmatingdin,

Karimu G'ofiru Sattor otingdin.

Bu miskinlarg'a mo'min ism qilding,

Jamoat ahli sunnat qism qilding.

O'shal otdin ayirmag'il hamisha,

Agar chandiki bo'lsak jurmpesha.

Malak kelsa jasaddin olg'ali jon,

Qilur shaytoni mal'un qasdi iymon.

Qilurda jon shirin jismdin naql,

Aziz jon achchig'idin kam bo'lur aql.

Ko'ngil shahbozini qilmoq uchun sayd,

Qilur har yonda shayton hiylavu kayd.

Madad San qilmasang ul damda, yo Hay,

Urar tirnog'imizga ul la'in nay.

Xudovando, tirikda, jon chiqarda,

Lahadda, hashrda, ko'prik o'tarda.

Jami'i yerda mo'min otimizdin.

Ayirma sidqimizni zotimizdin.

Hamisha nafs ila shayton kaminda,

Mani ozg'urmag'il dunyovu dinda.

Tilokim bu, ayo Subbuhu Quddus,

Qulingni qilmag'il rasvoyu ma'yus.

Xudovando, yongildim, turfa yozdim,

Shayotin makri birlan yo'ldin ozdim.

Pushaymonman parishon o'tkan ishdin,

Bahoru tiyramohu yozu qishdin.

Yomon ishdin hama uzvimni pok et,

Ko'ngil mulkin maqomi dardnok et.

Yana sharmanda qilma qayta boshdin,

Uyotlig' qilmag'il dastoru fashdin.

Munojot etdi Olloyore miskin,

Qabul etkaysan, ey dorandai din.

Telim uzr ayg'oli, ey Koshifi roz,

Tilimni ming tilim qilsam erur oz.

Uyotlig'man vale yo olimas вЂ”sir,

Qani uzr ayg'oli, yuz mingidin bir.

Emasman tuz, karam xoninda yeb tuz,

Kerak tuzlarga qo'ysam xavf ila yuz.

Tila aydim: "Tila har matlabing bor"

Dedi: "Haqdur O'zi donoyi asror".

O'shal beh xavf etib borur yerimdin,

Terim xijlat bila oqsa terimdin.

Musannifning Ojizlik Va Shikastalik Bilan Aytgan So'zlari

O'tar dunyoda Olloyore ma'yub,

Muningdek yurganingdin o'lganing xub.

Yomon nafsing sani o'tdek tutashdi,

Gunohing bora вЂ”bora haddin oshdi.

Bila olmam, ayo noqobil avqot,

Nechuk jonsan, nechuk tansan, nechuk zot?

Bahoyimsan, bashar, devonasan, sog',

Gunohing oldida arzancha yo'q tog'?

Muxannasmusan, zr, boligmusan, yosh,

Yuzish1 qattig', tiling achchig', diling tosh?

Fi'oling nomuborak, tal'ating shum,

Humoyi baxting o'z ka'bing bila bum.

Na kim san ahd qilding, bo'ldi yolg'on,

Qani sandek gunoh ostida qolg'on?!

Yiroq tushting nag'u, qurbatli yo'ldin,

Yubording rishtayi toatni qo'ldin.

Na kim qilding jaqonda ertayu kech,

Riyo birla ul ishni aylading qech.

Belingni bog'la mahkam, bo'lma mafluj,

Ko'zung och, korvone qildilar ko'ch.

Yotib g'aflat qorasin surtma yuzga,

Yedi xalq o'z g'amini sandin o'zga.

Musoxiblarki hamahd erdi munda,

Ketarlar boqiy uyga kunda вЂ”kunda.

Ko'rarsan qofilani o'gkanin fosh,

Ko'tarmassan xatarlik uyqudin bosh.

Ko'zing oldidagi begonavu xesh.

Safar raxtini bog'larlar pasu pesh.

Vale sen xamri g'aflatdin bo'lub kayf,

Yotibsan necha rasvolig' bilan, qayf.

Ulug'lardin, kichiklardin bayakbor,

Ketarlar xonayi maqsadg'a nochor.

Agar sandin kichiklar tutsalar roh,

Yotursanmu hanuz, ey aqli ko'goh?!

Banogoh korvon Sultoni yetsa,

Sanga asliy vatanning hukmin etsa.

Ulug' yo'lga kirarsan xoh, noxoh

Na qilg'aysan va le beto'shayi roh?!

Ajab yo'l, uqbaye har bir qadamda,

Jami'i korvone bahri g'amda.

Xususan yo'lda bir vahshatli uy bor,

Kirar yolg'iz boshing ul uyga nochor.

Ayirib korvondin qo'ndirurlar,

Qizil guldek yuzungni so'ldirurlar.

Aziz jismingga ne'mat xora bo'lg'ay,

Qaro yer ostida bechora bo'lg'ay.

Yuz alvon birla so'z ayg'on suchuk til,

Demas farmondin ortiq birgina qil.

Lahad qurti agar kelsa yegoli,

Qani, ul damda darmon "kish" degoli?!

Yetushsa so'rg'ali ikki farishta,

Na qilg'ay, bandai hasrat sirishta?

Magar Tangri Taolo qilg'ay imdod,

Va gar na qayda yetkay dodu faryod.

Yaqin bilgil muni, ey bandai zor,

Xudodin o'zga hech yo'q hokimi kor.

Nag'u, qulluqqa bog'lasang belingni,

Sanosi birla sabz etsang tilingni!

Lahaddin barcha odam o'g'li tursa,

Bo'lib bir karvon Mahsharga yursa.

Va lekin har kishi o'z motaminda,

Bo'lur oxirgi savdosi g'aminda.

Xudo qilsa nido: "Ey bandai zor,

Na keltirding, na turluk qilmishing bor

Tanu teringda totliq jon yarattim.

Bahoyim qilmadim, inson yarattim.

Hamisha ayladim tarbiyyatingni,

Nag'u qilding parishon niyyatingni?

Sani soldim musulmonlig yerina,

Qani shukr etganing mingdin birina?

Tamom a'zolaringni solim ettim,

Arig' zotim bilurg'a olim ettim!

Sug'ordim obi ne'matdin tishingni,

Qani, ayg'il mango qilg'on ishingni?!"

Na bergaysan javobin, ey tan oroy,

Bu hasratdin fig'on, ey ro'siyoh, voy.

Erur boshdin ayog'ing barchasi ayb,

Magar afv aylagay, Donandayi g'ayb.

Yana kelsa nido, andin bilinglar:

"Yomonlar yaxshilardin ayrilinglar!".

Musulmon o'g'lida turfa yomonsan,

Yomonlar o'rtasida begumonsan.

Yomonlig'ni magar Donandai roz,

Yopub qo'shqay saodat ahlina boz.

Tilingda xalq aro tasbihu taxlil,

Va lekin botining tazvir ila xiyl.

Tilingda xalq ichinda va'z ila dars,

Va lekin botiningda oncha yo'q tars.

Va gar na san jahon rasvosidursan,

Xaloyiq ichra fitna boshidursan.

Kiyibsan xalq aro faqrona malbus,

Va lekin botiningda nanggu nomus.

Yo nar xunsomusan qavlingda yonar,

Uhuding naxli hargiz bermadi bar?

Ko'rar ko'zga ajab so'finamosan,

Nihonda nafs itiga mubtalosan.

Magar rahmat bilan donoyi asror,

Gunohlaringni afv etgay bayakbor.

O'shal g'amlik ko'ngulni aylagay shod,

Nekular o'rtasida aylagay yod.

Kishi to shar qilur savdosi toshar,

Na'uvzu billah, ulkim haddin oshar.

Bashar bo'lsang, qo'i af'oli ba sharni,

Abas o'gkarmagil isna asharni.

Yoshing yetkon sari fe'ling sani yosh,

Ko'zing yoshi qani, ey mag'zi yo'q bosh?!

Qanoat ma'danig'a och ko'zing, och

Tama' bo'ii ko'runmay, bo'iidin qoch.

Sochilmasdin burun sochg'il o'zingni,

So'ralmasdin burun so'rg'il o'zingni.

Qazilmay yer sanga, qayt ozg'aningdin,

Yozilmay uqdalar, yon yozg'oningdin.

Baqodur dema, ayshi bebaqoni,

Yoqoni tut, ajal tutmay yoqoni.

Makon etkon yeringdur muxtalit loy,

Nasihat go'sha olsang, go'sha qil joy.

Yonib ayshu tarabdin, ista Rabdin,

O'zin bilgan qachon qolg'ay talabdin.

Musanifni Vasiyatlari

Man o'lsam, ey jami'i mahrami roz,

Mani o'zga o'lukdek qilmang e'zoz.

Xasu xor ustiga tashlab tuting xor,

Qiling mandek baxoyim jismidin or.

Bo'sag'o ustiga tashlab tanamni,

Kafan aylang chirik piyrohanimni.

Mango xayf etmangizlar tutmag'on bo'z,

Agar chandiki mardum qilsalar so'z.

Yuboring tez boraturg'on yo'limg'a,

Mabodo qolmag'aysiz shumlug'img'a,

Ko'zingizdin chiqormang qatrayi yosh.

Janozam orqasidin otingiz tosh.

Oyog'imdin tutib sudrang lahadga,

Na uchun qilmading qulluq Ahadga?!

Agar chandiki man bo'lsam gunoxkor,

Duovu zorig'a sizlar bo'ling yor.

Deyingiz: "Parvardigoro, Kirdikoro,

Raqimo, mag'firatlik Biru Boro.

Olib keldik Sango qochg'on qulingni,

Xatolar bobini ochg'on qulingni.

Kelibdur, hiylasi yo'qdur ketarga,

Tili yo'qdur bu qulni uzr etarga.

Gunohi ko'p, boqar ruxsorasi yo'q,

Bo'yinsunmoqdin o'zga chorasi yo'q.

Agar bersang jazo, qodir Xudosan,

Va gar afv aylasang, San podishosan.

Iloho, barcha oting hurmatidin,

Arig' zoting, sifoting hurmatidin,

Bu qochg'on bandaga qilg'il tarahhum,.

Agarchi qildi qulluq rishtasin gum.

Muhammad otli do'sting hurmatidin,

Nasib et oxiratning rohatidin.

Hama o'tgan rasulning hurmatidin,

Jam'i yaxshi qullar hurmatidin.

Agar chandiki bandangdur bad af'ol,

Raxi isyona savbi mag'firat sol.

Muhabbat ahlining asrori uchun,

Raxi zardu dili xunbori uchun.

G'azot qilg'on eranlar joni uchun,

Shahidlarning muborak qoni uchun.

Ulug'larning soqoli oqi uchun,

Yigitlarni dili mushtoqi uchun.

Ajuzlarni oqarg'on boshi uchun,

Yetimlarni ko'zini yoshi uchun.

Shikasta bevalarni dardi uchun,

Asir xalqini ohi sardi uchun.

Agar chandiki yo'q ilginda hech shay,

Bu qochqon qulni rasvo qilma, yo Hay!"

Na bo'lg'ay bu duolardin Xudoyim,

Bu qochqon bandag'a o'tkay jaroyim.

Har Bir Ishda Yetuk Ustoz Istamakning Bayoni

Kel e tolib, bu dundin yuz o'girsang,

Tariqi ka'bayi maqsuda yursang.

Qadam qo'isang agar bul vodiyg'a,

Qo'lungni topshir avval qodiyg'a.

Ajab yo'ldir, aning poyoni yo'qdir.

Xatarlik yerlarining soni yo'qdir.

Talab qilg'on o'shal rohi adamda,

Halokat chohidur har bir qadamda.

Ajab yo'ldir, tamomi mehnatu ranj,

Va lekin har qarishda bir nihon ganj.

O'shal ganji nihon yotqon zaminda,

Muhayyodur qaroqchilar kaminda.

Agar bo'lmasa yo'l boshlag'uvchi pir,

Solur bo'ynunga shayton domi tazvir.

Agar bo'lmasa bir sohib karomat,

Emas mumkin kishi yetgay salomat.

Qachon har pir bilur qutlug' yo'lungni,

Topib er yaxshisin toppgur qulungni.

O'shar piriki erning eri bo'lg'ay,

Tariqat beshasining sheri bo'lg'ay.

Taxalluf qilmasa hech shar' ishidin,

Tama'lik bo'lmasa hargiz kishidin,

Olib qo'lg'a chirog'i ilmi zohir,

Ulumi botiniyda bo'lsa mohir.

Fano bo'lsa tanu jondin to'loydin,

Qutulsa mosizodin lutfi Haydin.

Qayu ermish fano bo'lg'on nishoni,

Takabbur bo'lmasa miqdori doni.

O'zining nafsini ul bilmasa pok,

Bo'lib qulluqda aytsa: "mo abadnok".

Agarchi bo'lmasa forig' ishidin,

O'zin kam tutsa har mo'min kishidin.

Eshitmasa kishi hech "man" deganin,

O'zi ham bilmasa foni ekanin.

O'zi aytsa: "fano bo'ldum"вЂ” emasdur!

Fano bo'lg'on kishi hargiz demasdur.

O'zining boshini sotsa o'zi qul,

Qachon oqil kishi bergay anga pul.

Agar ro' bersa ham ba'zi makoshif,

Inonmasdur anga hech mardi orif.

Agar ko'rgan bilan o'zdin ketibdur,

"Yetibsan" deb ani shayton yetibdur.

Bu kunni tush bila tush qilma, ey xom,

Bayon qilmoq bila qolg'onini shom.

Agar kam bo'lsa ko'rmakdin maxofat,

Yetar axshom sabo bu tushdin ofat.

O'zin ayg'on kishi albattadur xom,

Valoyat taxtiga bosqon emas gom.

Agarchi har kecha ko'k bo'lsa tavfi,

Burung'idin ziyoda bo'lsa xavfi.

Mabodo g'irrayi tushsa ko'ngulg'a,

Bu g'irra boshlasa ofatli yo'lg'a.

Bo'lur holatlik er albatta xomush,

Agar yetmasa may hech qilmag'ay jo'sh.

Ko'garmas un valoyatlik xiradmand,

Sado chiqmas u naydin bog'lasa qand.

Demas har kimga asrori haqoyiq,

Agar topilsa ganj, ixfosi loyiq.

Kishi uchqon bilan so'ii samovot,

Tavarru' qilmayin bo'lmas kamolot.

Valiy uldur, chiqorsa mosivoni,

Havodindur talab qilmoq havoni.

Nabiy tab'iyyatidur rishtai hub,

Vara' qilmoq kamolotu taqarrub.

Agar fildek erur manhiy va gar qil,

Vara' ashobi ayturlar: "Hazar qil!"

Agarchi ko'p erur judu sujudi,

Ko'rinmas zarracha orif vujudi.

Agarchi zohiru botin desa dars,

Saqar oldida turg'ondek qilur tars.

Aningdek hodiy amrin qo'yma zinhor,

Shayotin shattalar ayrilsang, ey yor.

Nabining amrig'a qilsang itoat,

Saodatdur, saodatdur, saodat.

Gadoyi ko'chayi dargohi bo'lsang,

Umid ul, mulki dilni shohi bo'lsang.

Kishi qilsa xilofi hukmi shar'iy,

Ani jinni degil yo mardi sar'iy.

Agar suv ustida yursa o'shal kas,

Degil: "Chandon bo'lur suv ustida xas".

Havog'a uchsa gar monandi jindur,

Ani hodiy dema, shaytoni dindur.

Ko'ran ortiq emasdur, ko'rmagan kam,

Kim atqo bo'lsa, indalloh ul akram.

Kerak tobe'g'a matbu'i mukammil,

Ulug' tandin bo'lur paydo ulug' zill.

Kerak ko'p tolib ichra bir neku roy

Yorutmas muncha yulduz bo'lmasa oy.

Uluv himmat yigiglarga kerak pir,

Kamonsiz uchmagay ko'b bo'lsa ham tir.

O'shal jundiki harb olatin osar,

Agar bo sar yurusa, yovni bosar.

Sog'altur telbani piri zabardast,

Quyunning sho'rishin daryo etar past.

Tushib shoh ilgina bozi qochar boz,

Bo'lur zog'larga bozi, ey sarafroz.

Bu ta'riflarga sodiq bo'lsa piring,

Va lekin bo'lmasa ravshan zamiring.

Erur nuqson o'zingdin ko'rma andin,

Bo'lur albatta sa'y "pirman" degandin.

Piring farmonidin qilsang taxalluf

Tasassufdur, taassufdur, taassuf.

Sharobi muhabbatni piri komildin ichmak bayoni

Kel, e soqiy, ikavlon aylali shurb,

O'shal shurbe ki xalq andin topar qurb.

Sharobe ber, ki dil andin bo'lur sohv,

Qilur bir muddaodin o'zgani mahv.

Agar Fag'furi Chindur, Qaysari Rum,

Muhabbat ahlini oldida ma'dum.

Muxabbat jomidin topsa kishi baqr,

Na qilsun mulki moli Movarounnahr.

Ko'ngil mulkiga bir oliy sifatdur,

Muhabbat ganji bog'i ma'rifatdur.

Rizoyi hazrati Ma'bud o'shanda,

Jami'i istagan maqsud o'shanda.

Aningdek mulkni sultoni bo'lsang,

Na xojat yer yuzini xoni bo'lsang.

Agar xardalcha bo'lsa mehri ag'yor,

Bo'lur botin ko'zing mahjubi asror.

Nechukkim zarracha xas tushsa ko'zga,

Qilur albatta ko'rmaklikni o'zga.

Solik Qazog'a Rozi Va Balog'a Sabrli Bo'lmog'ining Bayoni

Kel e soqiy, muhabbat jomidin may,

Xaridor ilgina bergil payopay.

Xaridor ul erur juz niyyati fard,

Ko'ngil ko'nglakina yuqtirmag'ay gard.

Qayu holatda bo'lsa ertayu kech,

Xilofi hukmi mahbub etmagay hech.

Bu yo'lning barchasin tay qilg'on erlar

Rizo bermak maqom a'losi derlar.

Agar boshida yursa osiyo sang,

Rizo jo'yanda hargiz bo'lmag'ay tang.

Agar har kunda ichsa zahr ayog'in,

Suyukluk bandasi chatmas qabog'in.

Kishikim rozilik kominda bo'lsa,

Qilur shukr, ajdaho kominda bo'lsa.

Rizo ayvonida topqon kishi jo,

Demas "vo" bobi ofat bo'lsa ham vo.

Agar mag'zi diling ayrilsa to po'st,

Yig'ini yig', agar chin qulsan, e do'st.

So'nar g'am tushsa har ozoda erga,

O'char o't tushsa xasdin xoli yerga.

Xudo amrig'a oqil g'am yemasdur,

Demas gardun qilur gar dun emasdur.

Egam hukmig'a har kim bo'lsa mamnun,

Ko'tarmas un agar boshin qilur un.

Bu toqqa sursalar, tashlab u tog'din,

Sanodin o'zga chiqmas aqli sog'din.

Agar kindur magar ming qilsalar qiyn,

Qachon tushkay chin erni ko'nglina chin?

Qayu holat bilan jon bo'lsa tanda,

Bo'lar shokir hamisha rozi banda.

Ulug' yo'ldin adashqon necha beaql,

Qilur erlardin u yolg'onchilar naql:

"Kishi kim oshiqi diydori Haqdur,

Muhabbat ahli birlan hamsabaqdur.

Na hojat o'zgacha toatlar andin!"

Bo'lur yuzi qaro mundog' degandin.

Buyurg'onig'a har kim bo'lsa munkir,

Gumon yo'qtur, bo'lur albatga kofir.

O'shal xalqiki ko'p beaql emishlar,

Xudoning dushmanin oshiq demishlar.

Dilu jon birla bo'lg'on oshiqi zor,

Xilofi hukm qilmas zarrai kor.

Buyurg'on ishlarini shodu g'amda,

Qilur birdek farog'atda, alamda.

Agar to'ldirsalar yerning yuzini

Qizil tillo bilan, solmas ko'zini.

Balo o'qi qadalsa, urmag'ay oh,

Qilich boshig'a kelsa, buzmag'ay roh.

Kishi kim qilsa oshiqlikni lofin,

Qilurmu hech ma'shuqi xilofin.

Hikoyat

Musulmoneni yuz cho'p urdi bir dun,

O'shal ozodadin hech chiqmadi un.

Dedi bir nozire: "Qo'b, hokima bor".

Bu aydi: "Hokimim hozirdur, e yor!"

Tanu jon barchasi amloki Rabdur,

Maqosid istamak bizdin ajabdur.

Tolibi Haq uldurki, jahon savdosidin mosivo bo'lsa

Kel e ko'ngil, jahon savdosidin kech,

Qadam g'am kishvarig'a urmag'il hech.

Jasad qolmasdin ilgari nafasdin,

Havo ko'b qilmag'il, kechgil havasdin.

Dari tavba ochuqda ysta maqsud,

Ish o'tkan so'ng pushaymondin nechuk sud.

Egil tezroq Xudoning toatig'a,

Keyin qo'yma bu damni soatig'a.

Yigitlikda ajab xush xavfu zori,

Yog'inlig' kelsa xo'b, yilning bahori.

Ko'zidin yosh agar qo'rqib to'kar yosh,

Duri rahmat bo'lur har yoshig'a chosh.

Mabodo tavba qilmasdin burunrog',

Ajal kelsa, ketarsan tavbasiz dog'.

O'lumni doimo yoningda bilg'il,

Aning ilgin giriboningda bilg'il.

O'limning soqisin peshonada bil,

Labingni doimo paymonada bil.

Ajal tortib turubdur yoy bilan o'q,

Yoshunur yer, qochar darmonimiz yo'q.

Ko'goribdur qilich bizga solurg'a,

Kishi bilmas qo'yarmu dam olurg'a.

Bilursan yo'q bu dunyoning baqosi,

Qadam qo'yg'on yeringdur jar yaqosi.

Taajjub mundin o'gmas, jar labinda

Bani Odam qanuz o'z matlabinda.

Qadam daryo yuzinda - ro'ii xasda,

Hanuz avlodi Odam ming havasda.

Sahar bo'lsa, nido aylar farishta:

"Eshit, ey odamiy, g'aflat sirishta!

Sani xalq aylagan Sultoni g'olib,

Hamisha bandasidin tavba tolib".

Egamning mag'firat daryosidur jo'sh,

Ajabdur bandasidin g'aflat og'ush.

Egamdin lutfu rahmat bobin ochmoq,

Ajabdur bandasidin muncha qochmoq?!

Yotursan tobakay emdi uyang'il,

Dilu joning bila Hazratg'a yong'il.

Na kim qilmishlaringdin tavba qilg'il,

Boshing ko'b yuqori qilma, egilg'il.

Agar yer yuzining sultoni bo'lding,

O'lim changoliga oxir tutilding.

Agar tobsang hayoti Xizru Ilyos,

Ketarsan bu jahondin ayyuhannos.

Agar topsang hayoti hazrati Nuh,

Qilur bir kun o'lim joningni majruh.

Agar topsang tiriklikni du bora,

Sanga yo'qdur o'lumdin o'zga chora.

Nadur tavba demoq вЂ”yonmoq gunohdin,

Tuzuk yo'lg'a yurumak o'zga rohdin.

Xudo dargohida chun aylading ahd,

Ani sindurmag'il, nafs aylasa jahd.

Agar "tavba" demak chiqdi tilingdin,

Na sud, ul bo'lmasa jonu dilingdin?!

Dilu jon birla qilg'onning nishoni,

Yana qilmas ki tavba qilg'on oni.

Agar chin yonasan, tormosh bu yona,

Tahi poyonadur, toyrilma yona.

Nadam nurin ko'ngildin qilma g'oyib,

Agar toib erursan, ketma toyib.

O'lar bir ahd ila bir xayli bo'lsa,

Agar chandiki ishrat mayli bo'lsa.

Ko'ngil tasdiqi вЂ”reshadur, amalвЂ”shox,

Ulug'i вЂ”tavbadur, sindurma gustox.

Siniq shox zarbi birla zaxm olib asl,

Mabodo qolmag'ay xushk oxiri fasl.

Jarima chirki birlan zohiru sir,

Bo'libsan kir, nadam daryosig'a kir.

Hikoyati Robi'a

Eshitkil, Robi'aning ashkin, ey shoh,

Birovning chodiriga tomdi nogoh.

Dedi: "Yuv chodiringni, ey qarindosh,

Qizil qondur ko'zimdin sachrag'on yosh.

Uyotlig' osiyadin, ey guziyda,

Bo'libdur qona tabdil obi diyda."

Agarchi Robi'adur mar'a bizzot,

Eranlar qo'ydilar "tojur - rijol" ot.

O'zin sudrab Haramg'a joni birlon,

Yetishdi yetti yilda yoni birlon.

Aning sha'nindagi kasbu kamolot,

Adaddindur berun azvoqi holot.

Munungdek yig'lasa andog' neku roy,

Bizingdek ro'siyahning holig'a voy.

Hamisha zavqimiz ayshu kulushga,

Yetushmas erta qilg'on tavba tushga.

Munojot

Iloho, lutf qil, man mubtalog'a,

Tushubdurman biyoboni balog'a.

Yotibman yuz tuban isig'da suvsob,

Kishi yo'qdur tomizg'ay qatrayi ob.

Qurib qonim, yetibdur labga jonim,

Tushubdur yerga og'zimdin zabonim.

Baziyyot ahli atorofimdadur pur,

Umidlikman hanuz, yo Koshifaz-zurr.

Karam bahridin, ey sultoni Vahhob,

Ato qilsang mango bir jur'ai ob.

Saodat quvvatin qilsang inoyat,

Rafiqim bo'lsa tavfiqu hidoyat.

Berib sinmas asoyi tavba qo'lg'a,

Talab dardi bilan solsang bu yo'lg'a.

Tavarru' zodi bo'lsa qo'ynimizda,

Ubudiyyat tanobi bo'ynimizda.

Yurutub yaxshilar kezgon subulni,

Rizo mulkiga qo'ndursang bu qulni.

Munintdek ishlar, ey Donoyi asror,

Sango oson erur, gar bizga dushvor.

Ko'toribman umid birlan bilakni,

Xudovando, qabul etkil tilakni.

Erur jovid lutfung bahridur jo'sh,

Erur biz chun xatogar, San xatopo'sh.

Agarchi barcha ishim bo'ldi ma'yub,

Mani aybimni lutfing yopmog'i xub.

Kamtarinlik haqida mav'iza

Kel e nafs, ochmag'il ko'z har qayona,

Yo'q ermish e'timod ushbu zamona.

Muyassar bo'lsa tillodin sanga taxt,

Uzungdin pastga zinhor aymag'il saxt.

Agar bersa jahon sultonlig'i dast,

Kishi o'z holini bilmak kerak past.

Agar rutbang erur a'loyi ofoq,

Iiqilg'on xastalarni holig'a boq.

Bu rif'at birla ko'kni ko'r hamisha,

Yuzidur yer sori, ey yaxshi pesha.

Agar chandiki o'rnung bo'lsa aflok,

Quyoshdek o'p turib ruxsorayi xok.

Agar dunyoda bo'lsa zo'r bozu,

Vale anda qurug'lug'dur tarozu.

Taraf mo're ki sanda quvvati fil,

Musulmonlig'da anga marhamat qil.

Agarchi ul oyoq ostidadur xor,

Xudo maxluqidur, og'ritma zinhor.

Takabbur qilmag'il, ey bema'oniy,

Faloniy o'g'lidurman deb faloniy.

Agar oldingdagi qul bo'lsa voliy,

Ko'ngilni kiynasidin ayla xoliy.

Burung'i holig'a qilma nazora,

Ani Tangrim aziz etsa, na chora?!

Ishonma otag'a, qolma talabdin,

QiyomatdaВ В  so'rulmasdir nasabdin.

Hasab favqi nasabdur, ey neku hol,

Yipak to'ndin o'tar xo'b ishlagan shol.

Qoracha o'g'li xo'ja o'g'lidin kam,

Mu'allam bo'lsa sayyiddin o'tar ham.

Agar sohib nasab tuzdur ishiga,

Na so'zdur ikki xislatli kishiga.

Agar qilsang safar dorulвЂ”hayota,

o'b ota bor dema, tormosh xo'b ota.

Agarchi Nuh edi hodiyi inson,

Tug'ubdur andog' erdin nomusulmon.

Agarchi Nuh o'g'lin arzin etdi,

Xudodin "laysa min ahlik" eshitdi.

Abu Tolibki ammdur Mustafog'a,

Ota erdi AliyyulвЂ”Murtazog'a.

Kichikdin Mustafog'a erdi mushfiq,

Va lekin bo'lmadi dinda muvofiq.

Diyonatsiz o'shalkim bo'ldi nobud,

Payambar shafqati ham qilmadi sud.

Aning hukmidadur idboru iqbol,

Tikondin gul chiqordi, zahrdin bol.

Xalilulloh edilar Ozar o'g'li,

Taqi Lut nabiydur Hozar o'g'li.

Hasud ettan kishi dunu dag'aldur,

Bu bir so'z xalq aro eski masaldur:

"Chirog'iniki, Haq yondurdi qo'ydi,

Ani kim "puf" dedi, soqoli kuydi".

Xudoning sun'idin ko'rding karashma,

Bir eski yerdin oqti yangi chashma.

Ani band etkali oldi birov bel,

Muni g'arq ayladi nogoh kelib sel.

Agar toriy kishi zulm etsa, tortar.

Va le mazlum deganning ajri ortar.

Musulmoniyg'a bo'lma hech mukobir,

Borur jo bir erur, ey nafsi jobir.

Tushurma naf'i yo'q ranjish miyona,

Sani eltar ziyona toziyona.

Tirik yurguncha zolim o'lgani xo'b,

Gunohdin har necha kam bo'lg'oni xo'b.

Hikoyati Hajjoj

Musulmoneg'a bir kun aydi Hajjoj:

"Duoyi xayr uchun bizga qo'lung och!"

Duog'a qo'l ko'tardi ul neku hol, Dedi:

"Yo rab, bu zolim jonini ol!"

Dedi Hajjoj o'shal mardi Xudog'a:

"Tiling bordi nechuk mundog' duog'a?"

Dedi Hajjojg'a ul mardi neku sayr:

"Sanga ham barcha mo'minlargadur xayr.

Gunohing kam bo'lur o'lsang agar tez,

Ketar zulming alarni boshidin nez".

Tama'din tiyilish haqidaВ

Kel, e ozoda, bo'l himmat bilan yor,

Tama' zindonig'a bo'lma giriftor.

Bir igna bo'lmasa dunyo ishidin,

Ur istig'no, tama' qilma kishidin.

Xudoying har na bersa, qil qanoat,

Yurakni qilma minnatdin jarohat.

Yugursang kunda bir kavdiy uchun chand.

Buxoro o'lkasidin to Samarqand.

Badaxshondin ko'tarsang yuz sori tosh,

Bahosi Balx ichinda bo'lsa bir mosh.

Agar boshi bilan choh qazsa banda,

Ko'zining yoshicha suv tobsa anda.

Agar qozsa arig', kiprik bila mard,

Anga bir xo'shaye jo' qilsa Parvard.

Bu mehnat birla tobsang parchai non,

Kishini minnatidin uldur oson.

Qidirg'on birla rizqing qidri toshmas,

Ketar qadring, qadardin hargiz oshmas.

Tavakkul ganjidin, ey yuz o'tirgon,

Buyurganga muxolifdur bu yurgon.

Ola bo'lgon ola yurgondin ortiq,

Ko'mulgan termulib turgondin ortiq.

Agar tosh chaynasa eldin chiqib tosh,

Kishiga egmagay himmatli qul bosh.

Tama' nonig'a lab ochg'uncha, o'l och,

Minan o'gidin uchqundek bo'lib qoch.

Agar qorni biror to'ymasa qarni,

Kishiga aymag'ay er banda sirni.

Tama'lik siyladin beqdur silingan,

Tilangandin erur oson tilingan.

Tama' qilma toparga zar nigorin,

Bu zar mehri buzar dinning hisorin.

Kishini matlabi siym bo'lsa yo zar,

Xalilning otasi ham bo'lsa Ozar.

Musohib bilmagil dunyo xasimin,

Nasimi ma'rifat ista, na siymin.

Emaklab tushsa, ketsa et bila po'st,

Tama' qilma kishidin to'sha, ey do'st.

G'araz dunyo bo'lub, ey odamizod,

Aziz umringni hargiz qilma barbod.

Kishining xizmatida bog'lasang qo'l,

Jilovida yugursang bir qadam yo'l.

Bu yurmakdin fano kechganing ortiq,

Bu ne'matdin "zaqqum" ichganing.ortiq.

Va lekin tegsa xos erning jilovi,

Saodatdur, diling dardig'a dovi.

Aningdek erni dargahinda qish вЂ”yoz,

Aziz umringni o'gkarsang erur oz.

O'shal erning erikim beriyodur,

Qadam tufrog'i ko'zga to'giyodur.

Aningdek bandani bo'lsang gadosi,

Na davlatdur, Xudoyimning rizosi.

Aning bir donasidur xirmani zar,

Dami suvdur ul erdin mushku anbar.

Saodatlik murid ul Haq rahinda,

Bo'lur yo'lboshchisining dargahinda.

Na rasvo pir erur nafsi uchun xor,

Muridi eshikida yursa ul zor.

Hayo yo'q, sharm yo'q hargiz alarda,

Bitiklik hodiylardin nusxalarda.

Kecha - kunduzga kimning quti yetsa,

Harom ermish o'zini soyil etsa.

Nabiy aydi, Qiyemat bo'lsa, ey do'st'

Tama'girni yuzida bo'lmag'ay po'st.

Bilay desang bu so'zni, ista-"Mishkot"

Tama' birla kechirg'on hayf avqot!

Hikoyati Savbon

Ajab mard erdi Savbon atqiyoda,

Ul otliq erdi bir kun, el piyoda.

Qo'lidin yerga qamchi tushdi nogoq,

Tushib oldi ani, ul ko'ngli ogoq.

Yoronlar aydi ul pokiza xulqa:

"Na bo'lg'ay erdi amr etsang bu xalqa?!"

Dedi Savbon: "Tama'din bo'lmag'ay deb,

"Olib bergil!" - demakni ko'rmadim eb"

Yomonlar Suhbatidin Qochib, Yaxshilar Suhbatinda Bo'lmoqning Bayoni

Kel e tolib, ko'zing ibrat bilan och,

Muxabbatsiz kishidin qush bo'lub qoch.

Muqabbat axlining jo'yoni bo'lg'il,

O'shal kim uchradi,В  qurboni bo'lg'il.

Kishining ko'ngli kim begona bo'lsa,

Erur dushman agar hamxona bo'lsa.

Muhabbatsizki bo'ldi qar qayu zot,

Agar farzandi shirindur, erur yot.

Muhabbat bo'lmasa har kimda, ey xayr,

Otang bo'lsa erur begonau g'ayr.

Aqorib yurmasa ko'ngli oqorib,

Qo'lingdin kelsa hech o'ltirma borib.

Agar begonayening dog'i bo'lsa,

Anga sarf et, ko'zungning yog'i bo'lsa.

Jigarbanding yuroking go'shasidur,

Aning mehri Qiyomat to'shasidur.

Aningdek yor ila chun aylading ahd,

Ichursa zahr, ani bilmak kerak shahd.

Tilosa bo'rkni, bermak kerak bosh,

Agar jon istasa, qaytarmag'il qosh.

Agar bo'lsun desang yengil og'irlar,

Chiqib bir yona, tob, biryon bag'irlar.

Qilur suhbat asar, ey tolibi roh,

Munungdek joriy bo'ldi odatulloh.

Na kim tuz koniga tushsa, bo'lur tuz,

Ki andin o'tsa necha kecha вЂ”kunduz.

Agar chandiki noqobillig'ing bor,

Nekular jam'idin ayrilma zinhor.

Agar chiqsa yipakning jam'idin los,

Bo'lur g'arqi siyohi ayyuhannos.

O'zin qilsa qayu mis nuqrag'a zamm,

Qo'yar mis otini xalq o'g'li dirham.

Olur suhbatda bir вЂ”birdin kishi bahr,

Agar ko'p chashma bir bo'lsa, bo'lur nahr.

Jamoatdin o'zungni qilma mumtoz,

Chopar ko'p to'pdin ayrilg'on qusha boz.

Galaga bo'ri chopsa, ey faloniy,

Qayu ayrilsa, avval tishlar ani.

Yurusant yakka, dev boshingni yanchar,

Qaroqchi to'pdin ayrilg'onni sanchar.

Xudoning rahmati bo'lsa jamoat,

Erur rahmatdin ayrilg'on qabohat.

Na ul jam'iki g'aflat ahli bo'lg'ay,

Bahoyimdin ziyoda jahli bo'lg'ay.

Alarning suhbatin bil zahri qattol,

Buzar ko'p suhbatin, bil, bir bad af'ol.

Kerak suhbat eli bir tanu bir rang,

Baras bar ro'yi noxun bo'lsa ham nang.

Agar kelsa muzirr, nafrat qil andin,

Iilondin bezarar bo'lmas, bil, andin.

Hikoyati dev

Dedi bir devi hosid yana birga:

"Borib kayd et falon fohishli yerga".

Dedi: "Ul firqadin forig' bo'l, ey yor,

Alardur bir вЂ”biriga rahbari nor.

Bilibdur zohiriy dushmanlarin do'st,

Emas hojatki kirsam rag bila po'st".

Dunyodin tajarrud bo'lmoqlik haqida

Kel e solik, o'zingni yo'lga solding,

Ulug' himmat asosin qo'lg'a olding.

Agar qolmay desang kirgan yo'lingdin,

Tajarrud davlatin berma qo'lingdin.

Keyinga boqmagudek bo'lsa banda,

Yetar maqsudig'a tez izlaganda.

Agar boqsang keyin bu tog'u cho'lda,

Maboda qolmag'aysan o'rta yo'lda.

Mashaqqat bo'lmasa sung'on bo'yinda,

Beh andin bo'lg'oni yerning quyinda.

Ibodat bandaning manzuri bo'lsa,

Beh ul erdinki, uyda huri bo'lsa.

Va lekin etmasa shahvat judolig',

Ko'ngilg'a tushsa qasdi kadxudolig'.

Diyonat istagudekni talab qil,

Agar topilmasa, kunjida xab qil.

Agar zangiy bachadur, ko'zlari ko'r,

U kim, mastura bo'lsa, bil ani hur.

Agar chandi ki bo'lsa bandazoda,

Ani sohib nasabdin ko'r ziyoda.

Tilining uzuni - sharmu hayosi,

Yuzining oqidurвЂ” erning rizosi-

O'shal xotunki nomahram nazardur,

Agar shamsu qamardur - mochaxardur

Agar chandiki buzrukzodadur o'l,

Yaqin bil, to'rt oyoqlik modadur ul.

O'shal xotunki yoshurmas yuzini,

Ki nomahramg'a ko'rsatur o'zini.

Ani man etmas erdur behamiyyat,

"Xulosa"da erur mundog' saviiyat.

Bog'ayrat er erur, rozi qazog'a,

Yubormas ahlini to'yu azog'a.

Bo'lur rozi qora yerga tiqarg'a,

Qachon rozi bo'lur uydin chiqarg'a.

G'araz, ey bandalar, nozir bo'lunglar,

Yomon yo'l firqag'a hozir bo'lunglar.

Bani Odamda bordur bir fariqa,

Tutarlar o'zlarin ahli tariqa.

Alar shar'i Nabiyning dushmanidur,

Alarning oti ya'ni "ravshaniy"dur.

Alar o'zlarig'a orif qo'iib ot,

O'qurlar omiylarg'a yaxshi abyot.

Va lekin aytishur behuda ma'ni,

O'zining yo'lig'a solmoqqa ya'ni.

Alarda bo'lmag'ay hech yaxshi niyyat,

Ayolu ahlida bo'lmas hamiyyat.

Jami'i jonivorlar tushsa ko'zga,

Hamiyyatlik bo'lur to'ng'izdin o'zga.

Alarning fe'lidur to'ng'uzg'a o'xshash,

Shariat munkiridur, og'zig'a tosh.

Alarning fe'lini kim yaxshi bildi,

Bo'lib kofir, yonar o'tg'a yiqildi.

Bo'libdur ham taqi bir firqa paydo,

Oti mo'min vale nafsiga shaydo.

Yig'arlar porayi bo'ini yo'g'onni,

Solurlar o'rtag'a qizu juvonni.

Agarchi "ravshaniy" ermas, bu avbosh,

Vale bu ish shariat hukmidin tosh.

Bitibdur Bul Hasan ul yaxshi banda,

Kitobi "Tanbihuz - zolin" ichinda.

Bu ayg'on firqakim zollu muzilldur,

Shariat ahli bu eldin xijildur.

Inonsun deb taqi bir necha beaql,

Qilurlar Xoja Ahmaddin muni naql.

Xudoning do'sti bo'lsa Xoja Ahmad,

Qilurmu hech muningdek bid'ati bad.

Shariatda edi ul ofitobe,

Qolibdur bizga ul erdin kitobe.

O'shal sulton bitibdur balki anda,

Chiqar mundog' fariq oxir zamonda.В "

Aningdek firqa mal'uni Xudodur,

Alarning fe'li sunnatdin judodur.

Bu ishlar beshaku rayb, ey musulmon,

O'shal qutbi zamong'a erdi yolg'on.

Qayu erdinki, naql etsa bu ishni,

Inonmang zinhor andog' demishni.

Valiy bo'lsa ulug' yo'ldin toyarmu,

Xilofi shar'i Payg'ambar etarmu?

Aning sha'ninda yolg'ondur bu af'ol,

Agar chin bo'lsa, ermas sohibi hol.

Valiy bilmasmiz ul ayg'on kishini,

Qilib o'tkan ekan shayton ishini.

Olib borsa kishi ahlu ayolin,

Ko'tarur behamiyyatlik vabolin.

Harom ishniki toat bilsa inson,

Erur bu e'tiqodi nomusulmon.

Birodarlar, bilinglar rohi Haqni,

Tuting dushman o'shal ayg'on firaqni.

Qiyomat kun qo'shilsa jon ila tan,

Qo'par har er o'zini do'sti birlan.

Hikoyat

Payambar dorida bir ko'r gadoyi,

Tilar erdi kelib chizi Xudoyi.

Turub erdi qaroshib ba'zi azvoj,

G'azab birlan qarodi shohi me'roj.

Dedilar: "Ey shahanshohi qaboyil,

Biz andin qochmaduk, ko'r deb bu soyil".

Alarg'a aydi ul sultoni abror:

"Agar ko'r bo'lsa ul, sizlarda ko'z bor!"

Alar: "Biz bilmaduk", deb zori qildi,

Guharlar ko'zlaridin joriy qildi.

Na so'z Payg'ambar azvojig'a, ey xok,

Alar erdi jami'i shubhadin pok.

Taajjub fitnalikdur bu zamona,

Tushubdur erlar ahvoli yomona.

Xiradmando, eshit mandin necha pand,

Bu so'zga bo'lmadim omil agar chand.

Zamona xotunini yo'lg'a solmoq,

Erur oson ul ishdin qal'a olmoq.

Uzulmas solmani bo'ynunga solma,

Agarchi olmadur ruxsori, olma!

Dame ayshiki, bo'lg'ay oxiri sard,

Ani xushlab, qabul etma uzun dard.

Bola deb solmag'il joning balog'a,

Bola birlan bo'lursan mubtalog'a.

Musulmon oli bo'lsang olma olin.

Agar olsang qabul etma vabolin.

Qo'yub Tangri taoloning rizosin,

Nechuk tandur qilur zan muddaosin.

Agar bor olg'oningning yaxshi holi,

Dema xotun, degil dinning kamoli.

Xush ul zan, bilmasa behuda derni,

Suchuk lafzi bilan shod etsa erni.

Agar o'n yil uyida bo'lmasa un,

Uni chiqmas uni ayturg'a bir kun.

Bilur er oldida doduk o'zini,

Va gar yuz tilsa, qaytarmas yuzini.

Agar o'ysa ko'zin kulfat bila sho'y,

Turib uydin chiqorg'a aylamas o'y.

Sirin fosh aylamas gar g'amda bo'lsun,

Agar tang bo'lsa aytur: "Bo'lsa bo'lsun!"

Agar zanni muningdek bo'lsa xishti,

Ani bilgil bu dunyoni behishti.

Ilikka tushsa mundog' nozanin gul,

Degil, bu sandadur bo'sanda, man qul.

Saroyi oxiratning zodidur ul,

Inoyat gulshanining bodidur ul.

Qaro dema, qara xush fe'lu xo'yi,

Nekudur na ko'cha ko'rsa, na ko'yi.

G'animat ko'r, topilsa xulqi xush ko'r,

Balodur joninga mohi suxan sho'r.

Oqizur oqlig'in, gar kelsa tilga,

Qizil deb olmag'il, badxo' qiz elga.

Yomon bo'lsa, na'uvzu billah, andin,

Ziyondin o'zga hech kelmas yomondin.

Yomon xotun shayotin qamchisidur,

Qo'lung bog'laguvchi arg'amchisidur.

Du olam nori bo'lsa nori ketsun,

Ko'zung ko'rmasga shum diydori ketsun.

Agar ul ketmasa san ket olib bosh,

Ko'tarib yurmagil tog'din og'ir tosh.

Hikoyat

Neku zoteg'a aydi bir neku xo'y:

"Erursan bulajab munqodai sho'y?"

Dedi: "Qasdim mani Tangrim rizosi,

Bitar bu o'rtada er muddaosi.

Iki toat muyassardur bir ishda,

Nechuk sunmay bo'yun amr aylamishda?

Shayxi komil istamakning bayoni

Kel e so'fi, umid etsang safodin,

Qarish chiqma tariqi Mustafodin.

Amal qil, ittiko qilmay amalga,

Tavakkul aylagil azza va jallga.

Amal qilmay safo bo'lmas ko'ngilda,

Oyog'siz hech kishi yurmadi yo'lda.

Qachon qo'lsiz kishi bo'lg'ay shinovar,

Shinovarman desa, hech qilma bovar!

Solibdur ahli sunnat rohi omma,

Bu yo'ldin chiqmag'il o'zga maqoma.

Dema, tutdum falon buzruk ishini,

Qo'ya ko'rma Nabini qilmishini.

O'shal buzrukki sohib himmatidur,

Rasulullohning xos ummatidur.

Payambar qilg'onidin qilmag'ay tosh,

Agar chandiki bo'lsa ko'z bila qosh.

Shariat hukmidin tashqi riyozat,

Emas toat, qabohatdur, qabohat.

Amal qilmoq uchun kirsang bu yo'lg'a,

Kerakdur sham'i ilm albatta qo'lg'a.

Qorong'uda qadam qo'ysang yozarsan,

Agar ko'z bo'lmasa, yo'ldin ozarsan.

Erur chunki ajoyib purxatar roh,

Qadam qo'ysang, oyog' ostidadur choh.

Tuzuk yo'l deb qadam o'tru solursan,

Quduqg'a tushganing tuymay qolursan.

Ko'zung gar bo'lmasa, ey aqli hushyor,

Asokashsiz qadam hech qo'yma zinhor.

Agar olim so'zin xo'b tutsa omil,

Ani omiy dema, de "mardi komil".

Udur johil - bilib murshid o'zini,

Quloqg'a olmag'ay olim so'zini.

Diyonat behidur ilmi aqoid,

Tamursiz shoxa su bermak na foyid?!

Bu mahkam tub shajarni shoxi - a'mol,

Libosi bo'ldi taqvo, mevasi - hol.

Ajab asleki, far'i fissamodur,

Chiqorur hodiyi ilm rahnamodur.

Biduni ilm agar qo'ysang anga poy,

Toyib ketsang sani ahvolinga voy.

Ilikka domani hodiyyi ilm ol,

Chiqib shoyad yegaysan mevayi hol.

Ajabdur yerdag'i turg'on amog'a,

Uzotur ilgin asmori samog'a.

Zaife aysa: "Befiqhi zaruriy

Muyassardur manga toat sururi".В

O'quy bilmasa zohir lafzi Qur'on,

Nechuk tafsirini bilgay ul inson?

Agar mag'zin olibdur mardi tohir,

Nechuk qoldi ko'runmay qishri zohir?!

Erur din ilmi chun zardolu, ey do'st,

Mulazzazdur aning ham mag'zi, ham po'st.

Birodarlar, budur bu qulning arzi,

Valiy bo'lg'aymu, qilg'on tarki farzi?!

Erur fiqhi zaruriy farzi ayni,

Yomondur turfa nodonlig'ni shayni.

Bu tark uzra bo'lur tarki faroyiz,

Nechuk bo'lg'ay vale tongla oroyiz?!

Agar ul bilmasa ilmi aqoid,

o'lur ul akbari osoma oid.

Aningdek telba kasni, ey neku zot,

Valiy bilma, agar ko'rsang kushufot.

Yumub ko'z, uyquda ko'rgan bila kas,

Valiy bilmas ani mardi suxanras.

Bu ko'rmakdin o'zin bilsa ziyoda,

Degil, otdin tushub, bo'ldi piyoda.

Burung'i holidin qildi tanazzul,

Tushar sarkashli qulning bo'inig'a g'ul.

Na yaxshi yor, o'zin ko'rsa gunoqkor,

Bo'lur ko'rgan sari qo'rqunchi bisyor.

Agarchi bo'lsa ko'b pinhon sujudi,

Ko'runmas zarracha orif vujudi.

Rizoyi Haq ani maqsudi bo'lsa,

Hayovu ilmu hilmu judi bo'lsa.

Aning ixlosi qulluq bo'lsa вЂ”u bas,

Riyodin bo'lmasa ko'nglida bir xas.

Jam'i ishlarin solsa Xudog'a,

Qo'lin topshursa bir hodiy rizog'a.

Hikoyati imom Shayx Basriy

Imomi ahli sunnat Shayx Basrii,

Umid uldurki jannat bo'lsa qasri.

Aning bor ardi bir omiy muridi,

Va lekin tanda erdi kashfu dudi.

Muridi kelmadi bir necha ayyom,

O'zi topdi ani ul shayxi islom.

Dedi ul omini qilmoq uchun ol:

"Manga asroring ayg'il, ey neku hol"

Dedi: "Har gahki xufton kelsa qarshi,

Yetarman lahzada ayvoni Arshi.

Maloikdek bo'lib Arsh ichra mumtoz,

Xudo birlan uzun shab aytaman roz".

Dedi: "Borsang o'shal manzilg'a chun bod,

Bu miskin otini ham aylagil yod".

Yana kechaki ul manzilga yetdi,

"Hasan" otin tilig'a joriy etdi.

Buzulg'on ko'rdi joyi dilkushoyin,

Najosatxonayeda ko'rdi joyin.

Yaqin bildi, muni shayton qilib kayd,

Qilur erkan ani har kechasi sayd.

Inobat qildi borib, qayta boshdin,

Muyassar qildi ilm otlig' quyoshdin.

Buzar botilni tuz olimni oti,

Fakayf, ul yerda hozir bo'lsa zoti?!

Arig' ilmu amaldur, rahbari hol,

Bu ikki bol bilan uchqon ichar bol.

Agar bo'lmasa ilming, ey sabuk sayr,

Bilur boling vaboling barchasi xayr.

Agar bilsang neku af'oli baddin,

Na'uvzu billah, andog' mo''taqaddin.

Ma'viza

Kel e oqil, buyursang aqlingishga,

O'zingdin ketmagil dono demishga.

Agar bolo chiqib, ketsang o'zungdin,

Yiqilg'oysan toyib yerga yuzingdin.

O'zin dono tutib, kibr aylamoqdin,

Na chobuklar yiqildilar oyoqdin.

Agarchi har kecha dil maxzanina,

Boqarsan ko'gx turib, ko'bturma siyna.

Agar chandiki bo'lsang qutbi abror,

Degil: "ne donishim, ne don ishim bor!"

Niholi mehnating bersun desang bar,

Rizoyi Haq uchun ilm et muyassar.

Agar yog'ingda bo'lsa gil riyosi,

Qachon bo'lgay chirog'ingni ziyosi?!

Agar qoli riyodin xoli ermas,

Haqiqat ul kishining holi ermas.

O'qur bo'lsang, o'q ur nafsing ko'zina,

Qara chin ko'z bila Mushaf yuzina.

Muhaqqaq olim uldur odil o'lsa,

Na ko'b jo dil yugurtib, jodil o'lsa.

Jadaldin qol, ki qil ustindadir qol,

Yiqitsang yo yiqilsangdur zabun hol.

Vujuding uqbasi ermas alosha,

Tal osha kelgan o'lturmas talosha.

O'qurdindur g'araz Tangri rizosi,

Na ul ilmeki bo'lg'ay xalq izosi?!

Yonib kelganda mehnat sham'i, ey yor,

Yonib tutma havo bodig'a zinhor.

Zamona xalqi aksar tolibi qadr,

Bo'lay deb sadri majlis, qon qilur sadr.

O'qubdursan agar xolis ma'oni,

Yurak qoni bilan osori qani?

Agar qildiig muyassar ilm ishidin,

Oyog'ing bosma egri ko'r kishidin.

Bilib o'z dushmaning qilmading harb,

Ko'rib o'gqa o'zing solmoq, nechuk zarb?

Muvofiq ilmiga qilsa ishini,

Degil arbobi ilm andog' kishini.

Tavarru' shahrida, ey mardi koriy,

Keraqdur albatta qori vaqori.

Hikoyati badbaxton

Bitibdur "Jomi'i Mishkot" ichinda,

Nabiydin so'rdi bir so'rg'uvchi banda:

"Yomonlarning yomoni qaysi inson?"

Javobin bermadi anga o'shal on.

Uch ayg'on so'ng javobin berdi oni:

"Yomon olim yomonlarning yomoni!"

Taqi aydi o'shal hamrozi mahbub:

"Erur xo'bning xo'bi ham olimi xo'b!"

Ded\*i Payg'ambari olamg'a hodiy:

"Erur do'zaxda bir shiddatli VOdiy.

O'shal vodiyni "Jubbul вЂ”huzn" atodi,

Riyolik qorilar joyi u vodiy.

Jahannam kunda to'rt yuz qatla andin,

Panoh istar Xudoyi ZulвЂ”minandin".

Xudovando, yirog' etgil. riyodin,

Ayirma sidqu ixlosu ziyodin.

Mav'iza

Kel, e zohid, qo'lungdin berma toat,

Ziyod et toating soat basoat.

Uyotlig pesha qil, xavf et tama'din,

Riyozat ayla taqvovu vara'din.

Farog'at birla hech oshiq yetarmu,

Kishi roqat elin oshiq etarmu?

Agar qul xojasin jo'yanda bo'lsa,

Yotarmu yo'lda oshiq, banda bo'lsa.

Yegil kam, kecha turmoqdin yesang g'am,

Bo'lur ish kam, agar ko'b to'lsa ishkam.

Egam axd etsa: "Fatlubniy tajidniy"

Qo'yarmu bandalar bu jahdu jidni.

Arig' jisming agar bo'lsin desang sog',

Sanoch og'zin san och, albatta kamrog'.

Riyozat mevasidur misli yong'og',

Agarchi zohiri shax, botini yog'.

Maishat avvali narm, oxiri qaxr,

Yilonni toshi yumshoqdur, ichi zahr.

Belingni bog'lagil xizmatga chun nay,

Shakar to'ldursa shoyad qalbinga Hayy.

Riyozat xokig'a har kecha ur bosh,

Yurak qon bog'lasa, la'l atanur tosh.

Bilur oqil bu dunni sijni badbo'y,

Baland uy istasang, nafsing ko'zin o'y.

To'shab qolin, yopib toat jamolin,

Qo'yubsan boshinga bolin vabolin.

Tila nafsing tila toatga kam вЂ”kam,

Magar bo'lg'ay egilmas gardani xam.

Ko'zingdin ayla g'aflat uyqusin dur,

Va lekin bo'lmag'il toatta mag'rur.

Agarchi bo'lsang ahli ilm, zuhhod,

Takabbur qilmag'il, aslingni qil yod.

Takabbur aylamoq shayton fi'oli,

Yig'iyu zoridur odamni holi.

Riyozat birla ham ochsang ko'zungni,

Azozildek ulug' tutma o'zungni.

Agar yerni yuzina aylasang dars,

Takabbur qilmag'il, bo'lg'il Xudo tars.

Saning kirgan yo'lung turfa uzoqdur,

Oroda soni yo'q bandu tuzoqdur.

Ajsb yo'ldur oroda ko'b xatar bor,

Kishi bilmas, chibin yetgaymu, shunqor?

Kishi bilmas, bu ummon ostida fosh,

Javohir pora qiymatdurmi yo tosh?

Agar chandiki gavhar poradursan,

Yaqin bil, bandasan, bechoradursan.

Hamisha bandadindur zori qilmoq,

Na haddur boshini yuqori qilmoq?!

Tavozu'lik bo'lub, tugg'il o'zing kam,

Shajarkim, mevalik bo'lsa, bo'lur xam.

Terakkim, ul ko'tardi yuqori bosh,

Samarsiz bo'ldi, ko'rdungmi ani fosh?!

Kishikim, xoki roxdur, beriyodur,

Qadam tufrog'i ko'zga to'tiyodur.

Ketar damda to'loydin past o'tar kun,

Sabo chiqsa bo'lur olamdin ustun.

Na bo'lg'ay qatradek tutsang o'zing gum,

Guxar bo'lsang, taqilsang toji mardum.

Agar fayz istasang qilma takabbur,

Buyukg'a oqmag'ay baxr o'lsa xam pur.

Agar tutsang tariqi Mustafoni,

Yomon ko'ydur takabbur, kuydur oni.

Og'ir tutdi o'zini sangi xora,

Talab bozorida kirmas shumora.

Kichik bildi o'zining qolini dur,

Baxosidur xaridor oldida pur.

Egarmish jazbi ishq shikasta kasni,'

Yig'ar girdob aksar xoru xasni.

Agar nafsing xamisha tutmasang kam,

Durust ixlos birla bo'lmag'ay xam.

Hikoyat

Azize komileni joqili xom,

Qabiqa lafzi birlan berdi dashnom.

Tutub saqolini ul mardi xushxo',

Der erdi o'zвЂ” o'ziga: "Ey xunuk ro'!

Saning rasvolig'ingni ertayu kech,

O'zum ayg'ong'a bovar qilmading hech.

Bu mo'mindin eshitib keltur insof,

"Nekular axliman", deb urmag'il lof!"

Ana insof, ana xulq, ey birodar,

O'zingni aybinga san yopma chodar.

Agar san qilmasang nafsing shikasti,

Yetar soqolinga har kunda dasti.

Tavakkul Bayoni

Kel e oshiq, ko'ngilni aylagil bir,

Tariqi ka'bai maqsudinga kir.

Nechuk bo'lg'ay debon andisha qilma,

Tavakkul ayla, o'zga pesha qilma.

Tavakkul bandani yo'ldoshi bo'lsa,

Ajab ermas qaro tosh oshi bo'lsa.

Agar qimmat kishining yori bo'lsa,

Ajab yo'q jazralar bozori bo'lsa.

Yetar oxir tavakkul aylagan qul,

Tavakkul qil, tavakkul qil, tavakkul.

Erur bir ixtiyori juz'i sandin,

Talab qilg'oninga yetkurmak andin.

Agar tutsa Xudo qul xotirin pos,

Chiqar qar go'shayedin Xizru Ilyos.

Agar bitkarsa Mavlo qul ishini,

Qilur mushfiq ko'ziga qar kishini.

Agar lutf aylasa, bo'ston bo'lur cho'l,

Olov o'rtasida paydo bo'lur yo'l.

O'tarda ajdar og'zin sursa poying,

Ziyon etmas, omon etsa Xudoying.

Egam "qum!" dedi, ul qumdin qo'pub chust,

Muhabbat qumqumidin qil o'zing shust.

Buzug' yerda yotib bo'lmas ishing beh,

"Makonan toyyiban fazhab biavniq".

Agarchi bo'lsa sanda axlu farzand,

Yarotibdur alarni ham Xudovand.

O'zi qildi alarni jism ila jon,

Berur albatta jon bergan Xudo non.

Aziz jon chiqmasa qoliblaridin,

Kamaymas ne'mati Haq lablaridin.

Sanog'lig' umrdin to jon tutanmas,

Yaqin bilgil, og'izdin non tuganmas.

Agar daryo tubida bo'lsa joying,

Bahona birla yetkurgay Xudoying.

G'araz, har qayda, ey farzandi odam,

Sanog'liq ro'zi hargiz bo'lmag'ay kam.

Kishining bo'lsa mundog' e'tiqodi,

Anga bo'ston erur har qaysi vodiy.

Vujuding xoru xoshoki qolindur,

Yolinsang ham havo o'chmas yolindur.

Minib himmat buroqin chiq qolindin,

Yolin mahkam tutub, sachrat yolindin.

Yetibdur soli umrung, ey tabah hol,

Tavakkul soli maqsad bahrina sol.

Kirib jon bahrina, ey nafsi zolim,

Dema, solim maning yetgaymi solim.

Yetar - yetmasligidur hukmi Rabda,

Eranlar shartidur o'lmoq talabda.

Tavakkulni talab qil, odamizod,

Yugurgil ka'bai maqsudg'a chun bod.

Kirib yo'lg'a, ko'rub a'lomu osor, U

zun bar deb gumonbar bo'lma zinhor.

Bu bormoqda agar barmoq solur sher,

Qachon qaytar tavakkul aylagan er.

Xatardin ahli himmat xira bo'lmas,

Agar el tira tutsa, tiyra bo'lmas.

Tavakkuldin kishi kim olsa bahra,

Qachon zahra urar, g'arq o'lsa zahra.

Yema ro'zi g'amin hech yerda, ey yor,

Kim asroring bilur, ul yaxshi asrar.

Xudog'a qilsa har kim xo'b tavakkul,

Na yerda bo'lsa, zoye bo'lmas ul qul.

Abdulloh ibn Muborak hikoyati

Muborak o'g'li bir kun ozg'ishib roh,

Ajoyib suvsag'onda ko'rdi bir choh.

Kechurdi ko'nglidan: topildi matlub,

Agar dalvu rasan bo'lsa edi xo'b.

O'shal damda bir ohu keldi suvsab,

Toshib chiqdi quduqning og'zig'a ob.

Ul ichgan so'ng o'shal shah bordi chahga,

Yetar вЂ”etmasda ul suv tushdi tahga.

Dedi: "Yo Rab, berursan ohuta ob,

Manga bermassan, ey sultoni Vahhob!"

Nido keldi o'shal vajhi hasang'a:

"Tiling bordi sani dalvu rasang'a.

O'shal ohuki ko'rding chiqti barga,

Tavakkul qilmadi mandin digarga".

Eshitib bul nidoni bo'ldi behush,

Ichidin qulzumi zavq ayladi jo'sh.

Muhabbat jomi ho'l qildi tomog'in,

Tiriklikda unutdi suvsamog'in.

Edi avvalda ham er atqiyoda,

Yuz oncha himmati bo'ldi ziyoda.

Mane miskin tavakkul bobida dog',

Tushubdur himmatim kundin zabunrog'.

Hamisha nafsi zishtim mubtalosi,

Maningdek bormu hech mo'min bolosi?

Iloho, bahri himmatdin qilib ser,

Mane xunsog'a erlar nash'asin ber.

Erurman aqli yo'q, idroki yo'q qul,

Na tamkin bor, na himmat, na tavakkul.

Gila bottim, gila qilmam kishidin,

Ko'rarman barcha o'z nafsim ishidin.

Bu mo'minlar ichida bir baloman,

Buzuq yo'ldin chiqolmay mubtaloman.

Bo'lubman g'arqi bahri iztiroba,

Xarob o'lmish tushub nafsi xar oba.

Erur ko'nglumda ko'b rozi nihoni,

Yuzum yo'qdur turub ayturg'a oni.

O'zungsan Olimus - sirril - xafiyyot,

Muayyandur sanga majmu'i holot.

Agar qaytarmasang royim varodin,

Qutulmasman muningdek mojarodin.

Agarchi soni yo'q bu qul gunohi,

Giriftori g'azab qilma, Ilohi!

Darvishlik Bayoni

Kel e darvish, agar darvish atonding,

Tariqat ahli nek andish atonding.

Axar oting xilofi bandalikdur,

Qiyomat kun nechuk sharmandalikdur.

Qurut ot birla o'tgan hayf avqot,

Uyong'il, bo'dma mag'ruri quruq ot.

Quruq yurma, quruq dasti ajalda,

Solur nogoh gumon etmas mahalda.

O'zingdin ketma ixlosi avoma,

Suyunma noma kelmay yaxshi noma.

Kishi ro'da kirib gar yursa ro'da,

Qachon vosil bo'lur durri shuhuda.

Sivoni nafy ekanin aylab isbot,

Tavakkul bahrina bot, ey ko'ngil bot.

Na bo'lg'ay, kirsa qo'lg'a durri maqsud,

Va gar na suvda yurgandin nechuk sud?

Ko'ngil Haq fayzina bo'lsun desang chok,

Ki avval martaba - halqingny qil pok!

Yema zarra harom og'ishta nondin,

Bo'lur chohe najas bir qatra qondin.

Agar osh manhi bo'lsa, ko'z yumub osh,

Va gar na tongla qorningdin chiqar tosh.

Erur xardalcha manhi zahri qotil,

Qilur bir qatra may xum suvni botil.

Harom oz bo'lsa ham ko'bdur yomoni,

Samoniy bo'lsa ham bilgil samm oni.

Bitiklik "Shir'a"da, ey lobisi dalq,

Faroyiz a'zamidur pokiyi halq.

Qayu toatki ul marzoyi Rabdur,

Yaqin bil, quvvati luqma sababdur.

"Kifoyai Sha'biy"da bul bitildi,

Rasululloh so'zidin naql etildi:

"Arig'siz luqma birlan qilsa toat,

Qabul ermas o'shal qilg'on ibodat".

Xudoning man'ini nafs istaganda,

Agar bir zarrasin tark etsa banda.

Ibodatlarki bo'lg'ay insu jindin,

Bu ayg'on bandalik afzaldur andin.

Agar tark etsa zarra shubha, ey yor,

Dedi, yuz hajdin ortyq, ey neku kor.

"Risolayi Abullays" ichra mazkur,

Nabiydin qildi naql ul ma'dani nur:

"Libosida harom og'ishta bo'lsa,

O'shal og'ishtasi bir rishta bo'lsa.

O'shal to'n birla o'tkargan namozi,

Qabul ermas" - dedi ul bahri roziy.

Siyom ila agarchi o'tsa kunlar,

Qiyom ila kechursa barcha tunlar.

Riyozat birla o'tkarsang ba har kayf,

Arig' bo'lmasa luqmang, mehnating hayf.

Manohiy rangidin oshing bo'yog'lig',

Bu yog'lig' osh ila hayf u yog'lig'.

Faroyiz a'zamin qilg'on kishi tark,

Muhabbat bo'yini qaydin qilur dark.

Oting chiqti ibodat ahli xalqa,

Egurding halqa, shubha solma halqa.

Ko'nulsun tan desang, zuhd ayla pesha,

Ochilsun ich, desang, pok ich hamisha.

Agar og'zingdadur boli vaboliy,

egil uldur hamim, ey mardi holiy.

Agar manhiy emas bo'lsa ba'iding,

Bo'lur ko'p va'dalik iyding va'iding.

Agar qilsa kishi lima valima,

Giriftor o'lmag'il ranji alima.

Taomeki agar anda xatardur,

Yaqin bil, lujjayi o'gdin batardur.

Agar bo'lsa harom ul luqmai shum,

Ani ne'mat dema, de zahri zaqqum.

Nadur zaqqum, erur ta'zibi saxti,

Jahim ostida bitgan bir daraxti.

Jami'i zahr hargiz bo'lmas andog',

Yeganni qorni qaynar mis qozondog'.

Ichining bori pora вЂ”pora bo'lg'ay,

Ilojin topmag'ay, bechora bo'lg'ay.

Iloho, ko'nglumizni begumon et,

O'shal sharmandaliklardin omon et.

Hikoyat

Eshittil Ahmadi Hanbalga bir yavm,

Dedi bir beva zan: "Ey hodiyi qavm!

Chirog'im yo'qtur aslo, ey ulug' narx,

O'gurur erdim oy yorug'ida charx.

furu ketti jahon ayvonidin moh,

Xalifa o'tti mash'al birla nogoh.

Ani ravshanlig'ida chustu cholok,

O'gurdim bir вЂ”iki yo'l charxim, ey pok.

Manga ul rishtam, ey qutbi zamona,

Javob ayg'il, halol o'lg'aymu yana?"

Imom aydi: "Bu g'aflat olaminda,

Nechuk zansan muningdek din g'aminda?"

Zaifa, aydi: "Ey maqbuli.vofiy,

Maning hamzodim erdi Bishri Xofiy".

Eshitti Bishr otin, ko'zdin to'kib ob,

Dedi: "Sizga ravo yo'q, ey durri nob!"

Aningdek mar'aning tufrog'i, ey meh,

Bizingdek yuz ming erning qonidin beh.

Darig'o, er otin bulg'ab yuribmiz,

Imoma bir abas chulg'ab yuribmiz.

Lachak ortuq bizing dastorimizdin,

Eranlar or etar kirdorimizdin.

Havas bozorida, ey mayli ko'p nafs,

Yemak birla qilibsan gardaning g'afs.

Sanga sud aylamas bu jismi varming,

Qilib shar ming, biror kelmasmu sharming?!

Bo'lub sharmandalik daryosiga g'arq,

Yomonu yaxshini farq etmagan farq.

Suchuk Tillik Bo'lmoqni Bayoni

Kel e obid, o'zingni aylag'il xok,

Haromu shubxadin qalqingni qil pok.

Ochuq qo'llik, kuvdoda yuzli bo'lg'il,

Muruvvatlik, muloyim so'zli bo'lg'il.

Bu xislatlar muvofiq bo'lsa sanda,

Umid ulkim Xudoyim desa banda.

Musulmon o'g'lida bo'lsa suchuk til,

Olib kelsa bo'lur bir qil bila fil.

Suchuk lafzi bilan Mo're xiradmand,

Solur zo'r ajdoqoni og'zig'a band.

Suchuk til bo'lsa qaysi muxtaramg'a,

Solur ko'kdakini zeri qadamg'a.

Suchuk lafzi bilan bexarbu bezarb,

Birovni keltirurlar sharqdin g'arb.

Eranlar olmayin bir igna qo'lg'a,

Solurlar necha gumrohlarni yo'lg'a.

Suchuk tildir ajab ganji muazzam,

Ato qilg'on bilan xech bo'lmagay kam.

Dema xarfiki bo'lsa bema'oniy,

Agar til zaqarlik bo'lsa, til ani.

Kalidi ganji ma'nikim zabondur,

Anga bir nuqta ko'b bo'lsa ziyondur!

Qilur qatgig' takallum o'ng ishing chap,

So'zing tiklab, ko'ngil buzg'uncha tik lab.

Agar so'z jona paydo qilmasa so'z,

Ani so'z demagil, e majlis afro'z.

Agar tutsang ulug'larning ishini,

Nabot et til, na bot og'rit kishini.

Sovuq ayg'uncha, ey xalqi zamona,

Zabona xavfidin muxr et zabona.

Chu No''mon muxrida bul erdi maktub:

"Qulil - xoyra va illo faskut", ey xo'b.

Sovug' so'zdin bo'lur iymon qorong'u,

Zarardin o'zga yo'qtur, naf'i bormu?

Ba har joye tilingni saqla zinqor,

Kishi tilning yomonidin bo'lur xor.

Yomon til goxi sarg'aytur yuzingni,

Tuban boshingni, telmurtur ko'zingni.

Yomon til ikki olamda zarardur,

Gaxe isyon, gaqe xavfu xatardur.

Yomon til shumlig'i ki jong'a urg'ay,

Gahe jondin o'tub, iymong'a urg'ay.

Musulmon o'g'lig'a yaxshi qiliq qil,

Tilingni xush, chiroyingni iliq qil.

Og'izdin soch, yerinda durri ma'ni,

Agar bo'lmasa xomush ayla ya'ni.

Agar bo'lmasa sanda so'zga yetmak,

Na davlatdur sukut etmak, eshitmak.

Eshit, ammo qayu so'z bo'lsa behroq,

Qulog'inga ani halqa qilib toq.

Quloq, ko'zdin, qo'lungdin, polaringdin,

So'rar tongla tamom a'zolaringdin.

Eshitsang naf'i yo'q so'z, ey neku zot,

Ani ham go'sha olma, go'sha chiq yot.

Kishi sanchiq so'z aytsa, san chiq andin,

Yomondin qoch, yomondin qoch, yomondin.

Hikoyati hazrati Luqmon

Nasihat qildi farzandig'a Luqmon:

"Sanga johil kishi bahs etsa, ey jon!

вЂўJavob ayg'il anga shirinu yumshog',

Magar bo'lg'ay jaholat xamridin sog'.

Agar naf' etmasa, qilma i'oda,

Bo'lur ayg'on sari jahli ziyoda.

Anga sud etmasa aymog' savobi,

Sukut etmakdur anding so'ng javobi".

Ikki mo'min bir-birig'a xayr qilmog'i

Kel e mo'min, hamisha xush inon bo'l,

Musulmon bo'lsa har kim mehribon bo'l.

Ochilg'aysan ani ko'rganda guldek,

Tavozu' ayla xizmatkor quldek.

Sarig' yog'dek anga bo'lg'il muloyim,

Suchuklikni asaldek ayla doim.

Tut ul do'stingni sut ustida qaymoq,

Aziz joningcha ko'rgil, balki behroq.

Xudoning buyrug'idin toysa nogoh,

Birodarlik o'shaldur - qilsang ogoh.

Birodar jismiga jondek yugursang,

Talattuf birla ul yo'ldin o'gursang.

Agar chandiki qilsang mehribonlig',

Sani yaxshi so'zing bilsa yomonlig'.

Tiling zaxmi bilan qilg'il jarohat,

Uyolib shoyad etkay istimo'at.

Agar til zaxmi anga qilmasa kor,

Qo'lingdin kelsa, qilg'il zarb nochor.

Bularni barchasidur mehribonlig',

Tarahhumdur anga ermas yomonlig'.

Bu sa'y etkon bilan hech bo'lmasa tuz,

Ko'rarda oshinolig' rishtasin uz.

Vale botinda shog'il bo'l duog'a,

Aning ahvolini solg'il Xudog'a.

Kishi kim bo'lsa mo'minlikda mavsuf,

Erur vojib u qulg'a amri ma'ruf.

Ko'zi yo'q mo'mine borur edi roh,

Nazar qilding, ani oldidadur choh.

Xabardor etmasang, uldur xiyonat,

Qayu insof erur, qaysi diyonat?!

Fig'onu dod o'shal bino qulidin,

Agar qaytarmasa do'zax yo'lidin!

Kishi yopsa quduq og'zig'a chodar,

Nechuk dersan aningdekni birodar?!

Va lekin amri ma'ruf aylagan mard,

O'zi bo'lg'ay amallik sohibi dard.

Agar omir emas rosix ishiga,

Qachon ta'sir etar o'zga kishiga?

Agar oldingda tifle bo'lsa nogoh,

Yonar o'tg'a tusharni bilsang ogoh.

Uzatmas bo'lsang anga dasti altof,

Nechuk bo'lg'ay musulmonlig'da insof?!

Bizingdek sharmi yo'q, insofi io'q jism,

Boshinda mag'zi ma'no yo'q quruq ism.

Ishimizdur riyovu hiyla, tazvir,

Qilur ayg'on so'zimiz kimga ta'sir?!

Ko'zni Haromdin Yummoqni Bayoni

Kel e mo'min, agar tarsanda bo'lsang,

Ko'zingni saqlag'il, har qanda bo'lsang.

Quyi bo'lsin hamisha nuqtayi chashm,

Mabodo bo'lmag'ay bolo tushub xashm.

Nazar qilg'uncha bad, ey nafsi ma'yub,

Tushub ko'z nuqtasi ko'r bo'lg'oni xo'b.

Saodatdur nazar bo'lsa qadamda,

Tajovuz aylagach, bo'lsa nadamda.

Agar qon chashma bo'lsa chashma, ey meh,

Xatarlik yerga tushgandin erur beh.

Na xushdur diydai tarsanda bo'lsa,

Va gar na kosasidin kanda bo'lsa.

Xatardin yum ko'zing, i'lonu xiyfa,

Nechukkim yumdi qo'rqub Bu Hanifa.

Yurakim sof erur, deb urmag'il lof,

Alarcha bo'lmag'aysan, keltur insof.

Qaroring qo'ymasang, eltib qaroring,

Olur shayton zimomi ixtiyoring.

Baqosiz ma'siyatlarga baqosiz",

Nechuk o'z joningizg'a o't yoqosizВ ?!

Banogoh tushsa nomahramki ko'zga,

Ikinchi boqmag'il zinhor u yuzga.

Ikinchi chunki shahvatdin xatardur,

"Nihoya"kim kitobi mo''tabardur.

Dedi kim boqsa nomahram yuziga,

Quyarlar tongla qo'rg'oshin ko'ziga.

Bitibdur "Shir'a"da ul sohibi bazl,

Kishi kim qilsa nomahram bila hazl.

Aning har bir so'ziga, ey xiradmand,

Bo'lur do'zaxda to ming yilgacha band.

Agar ul iltizom etsa xaroma,

Taqi ul nusxada tortildi xoma.

Qiyomat kunga dorugir etarlar,

Ani shayton bila zanjir etarlar.

La'in shaytonki bo'lg'ay dushmani shax,

Aning birla bo'lur madxuli do'zax.

"Xulosa"vu "В Xizona", "Sharxi Avrod"

Bitibdur balki chandon nusxada yod.

Juvon xotunki nomaxram emishdur,

Salom etmak anga mamnu' demishdur.

Berib bo'lmas, javob etsa salomi,

Erur avrat aning savti kalomi.

Juvon xotunki avrat bo'lsa ovoz,

Qabohatdur kishi kim bo'lsa damsoz.

G'araz, e odamiy, saqla o'zungni,

Ki nomaxram sari solma ko'zungni.

Ki nomahram sari boqg'uncha beqil,

Bex ulkim ko'zlarig'a tortsalar mil.

Bu dunyo mili o'ggay bir zamonda,

Qiyomat milidin tutg'ay omonda.

Qiyomat kun ajab, shiddatli kundur,

Gunohkor odam o'g'li sarnigundur.

Qizar ko'b farqi sar issig'da chun tos,

Bo'lur sargashtalar parvonadek nos.

Tegar o'tdek oyog' ostida tufrog',

Bo'lur yungdek zamin ustidagi tog'.

Bo'lur ko'p xalq o'zining jonidin sir,

Bu g'amdin toki go'daklar bo'lur pir.

Yoshurmoq bo'lsa qaysi ro'siyohlik,

Ilik so'zlab, oyoq bergay guvoxlik.

Tamom a'zolari da'vo qilurlar,

Xaloyiq oldida rasvo qilurlar.

U kun da'vosini hech daf'i bo'lmas,

Pushaymon bo'lgay, ammo naf'i bo'lmas.

Aningdek voqealardin burunrog',

O'zingni ayla g'aflat xamridin sog'.

Pushaymon bo'lsang ul qilmishlaringdin,

Dilu jon birla yonsang ishlaringdin.

Na bo'lg'ay kim qabul etsa Xudoyim,

Qiyomat shiddatin qilsa muloyim.

Qayu qulni Xudoyim qilsa mamnun,

Bo'lur yo'lboshchisi Payg'ambar ul kun.

Boshida soya bo'lgay Arshi a'zam,

Farishtalar ko'ngil bergay damoвЂ”dam.

Inoyatnomasin qo'lg'a olurlar,

U kunni o'tganin tuymay qolurlar.

Ilohi, ayla muxlislar bilan yod,

Bu qulni aylagil, ul Kundin ozod.

Hikoyati Shayx Bastom

Qarig'on pallasida Shayx Bastom,

O'zidin soate ketti bir oqshom.

O'ziga keldi ersa, aydi ahbob:

"Nag'u bo'ldi munungdek, e durri nob?"

Dedi: "Bolig' bo'lur holatda bir rox,

Ko'zumga bir jamila tushdi nogox.

Yenib bori digar soldim nigohim,

Chiqib erdi esimdin ul gunohim.

Esimga tushdi holo ul nazora,

Yuragim bo'ldi qo'rqub pora вЂ”pora".

Muborak otzidin ko'p tomdi qoni,

O'shal xavf ila oxir chiqti joni.

Munungdek yig'lasa andoq neku roy,

Bizingdek ro'siyahni holig'a voy.

Hamisha zavqimiz ayshu kulushga,

Yetushmas erta qilg'on tavba tushga.

O'tar dunyo ishin tutdik muqaddam,

Gunoh ayniqsa ko'b, qo'rqinchimiz kam.

Xudovando! O'zungsan Olimi g'ayb,

Mane miskindadur hech soni yo'q ayb.

Gunohi benihoyat bandadurman,

Bu ko'b sharr manda chun sharmandadurman.

Abas birla qo'lumdin ketti vaqtim,

Amal mehrin yoshurdi abri maqtim.

Jarimam beadad bo'lsa agar chand,

Hijobi mag'firat yop, ey Xudovand.

Yuvib rahmat bilan vajhim qorasin,

Nasib et barcha ne'matlar sarasin.

Xudoni Ne'matlarig'a Fikr Aylamoqni Bayoni

Kel e ozoda, voqif bo'l ko'ngilg'a,

Ko'ngil yo'lboshchidur qurbatli yo'lg'a.

Tafakkurning qushin hech qilma g'ofil,

Palag'da bo'lmag'ay to bayzai dil.

Tafakkur murg'i doim bo'lsa damsoz,

Umid uldurki andin uchsa shahboz.

Aningdek boz ila chun aylasang qayd,

Ko'ngil qushlarini qilsa bo'lur sayd.

Ko'ngil har goh salohiyatda bo'lsa,

Topar banda qayu niyatda bo'lsa.

Hama a'zo raiyatdur, ko'ngulвЂ”shoh,

Omonlig' bo'lg'usi shoh adlidin roh.

Agar sulton o'zi qilsa yomonlig',

Qachon bo'lg'ay raiyatda omonlig'.

Ko'ngil jo'sh etmasa, ko'z bo'lmag'ay nam,

Chiqarmu suv quduqqa, toshmasa yamm.

Eshitgansan ani вЂ”dildur nazargoh,

Nazargohdur ko'ngil, bir bo'lsa har goh.

Yugursa ul ko'ngilkim har tarafga,

Qachon loyiq bo'lur mundog' sharafga?

Ko'ngil darsini derlar, xush sabaqdur,

Tamomi ma'rifatdur, ganji Haqdur.

Ko'ngil darsin savol etdim bir erdin,

Talattufdin dedi: "So'rma bu yerdin.

Bila olmang bu sharbat totmaguncha,

O'zungni yaxshilarga qotmaguncha".

Agar Oni unutsa, banda one

Tirik ermas, agarchi bo'lsa jone.

Ko'ngil burchinda shflat illati pur,

Da'vom uldur - davom etsa tazakkur.

O'shal damni "nadam" der axli ma'ni,

Og'izdin chiqsa g'aflat birla ya'ni.

Ko'ngul anda qamisha, qo'l xam isha,

Qachon bo'lg'ay muningdek yaxshi pesha.

Bandai Mo'min Ishqda Haris Bo'lmoqni Bayoni

Kel e sodiq, harisi ishqi Haq bo'l,

Ko'ngil yoroni birla hamsabaq bo'l.

Agar kezsang tariqi ma'rifatni,

Muyassar aylasang turluk sifatni.

Maqomoti xaqiqat aylading tay,

Ko'ngilda bo'lmasa juz' xillati Hay.

Buruyag'idin ziyoda dur talab bo'l,

Agar daryolar ichsang, xushklab bo'l.

Bu yo'lning chunki qech poyoni yo'qtur,

Agar yetdim desang, imkoni yo'qtur.

Desang qar laqza: "Olloqumma zidni"

Dedi Haq chunki: "Fatlubni tajidni".

Talab amrin eshitsa, banda Rabdin,

O'zin bilgan qachon qolgay talabdin?

Nabidin yo'q kishini qurbi bolo,

Ani aydi "xabibim", Haq taolo.

Anga qam aydi Haq: "Qul Robbi zidni"

Qo'yarmu o'zgalar bu jahdu jidni?!

Suchuk jon sharbati, to bo'lsa labda,

Kerak kim, bandasi bo'lsa talabda.

Belingni quvvati borda olib bel,

Ko'ngil. bog'in sug'or, kelmay turib sel.

Yetar yo'l yurgali, holoki, holing,

Yura ko'r, bir kuni ketgay majoling.

Yurarga qolmasa vaqtiki darmon,

Emakla, qolmasun to ichda armon.

Emaklar quvvati ham ketsa qo'ldin,

O'zingni sudra hargiz qolma yo'ldii.

Yetushmas sudralurg'a ham majoling,

Ko'zing tik yo'lg'a to yettuncha holing.

Ko'zung ham bo'lmasa bo'lsun ko'ngilda,

Bu matlab birla jon chiqsa bu yo'lda.

Agar mundog' talabda chiqsa joning,

Ulansa boqig'a bu jismu foning.

Umid uldur - Xudoyim desa banda,

Tilagan maqsadingni bersa anda.

Mo'min banda doim xavfu rajoda bo'lmog'i

Kel e xoif, o'lumni yodin ettil,

Ketar manzilni iste'dodin etgil.

Labin termay turib marqad labin xalq,

Qo'yarsanmu tafakkur bobini g'alq.

Yig'ib hima vahima qilmay anda,

Yotibsan ustida g'aflatli banda.

O'lumni o'qi turg'ondur suyonib,

U yonib o'rtamay, qochg'il uyonib.

Uyonmasdin burun o'rtansang, ey qul,

Mabodo bo'lmag'ay kull ishlaring kul.

Burung'a bodi g'am esmay burunrog',

O'zingni qil havas sakronidin sog'.

Yopishmasdin burun so'ngakinga po'st,

O'lum birla o'zingni aylag'il do'st.

Yaqin bil, kimni ko'proq aylasang yod,

Bo'lur do'stung sani, ey odamizod.

Bilur har odam o'g'li bo'lsa uyg'og',

Vatanning aslidur bizlarg'a tufrog'.

Yaqin bilg'il, jahoni purxatarg'a,

Kelibmiz necha kun savdo etarg'a.

Yetushgach ushbu shahri muhtarafga,

Yoyildi korvone har tarafga.

O'zin bilganlarikim yo'lg'a soldi,

Xayolsiz naqdi umrin qo'lg'a oldi.

Urub yaxshi do'konlar uzra boshin,

Muyassar qildilar toat qimoshin.

Qilib savdolarini chobaku chust,

Safar raxtini bog'lab, qildilar rust.

Qachon yuk qo'y desa, tayyor erur zod,

Kirarlar yo'llarig'a xurramu shod.

Va lekin korvondin ba'zi inson,

Ko'rar bul foni uyni bog'i xandon.

Ko'rub yaxshi ani naqshu nigorin,

Unutqaylar o'shal kelgan diyorin.

Quloq solg'ay tag'anniyu navog'a,

Ko'ngil bergay havas birla havog'a.

Ajab makkoradur dunyoyi foni,

Ming alvon jilva birlan aldar oni.

O'shal makkorakim solsa qo'iung'a,

Suyungandin kirar shayton o'yung'a.

Kirar inson ani yolg'on so'ziga,

Yugurtur surmayi g'aflat ko'ziga.

Gahi uyg'onib uyni eslasa yod,

Talattuf birla der: "Ey odamizrd,

Oshuqma, bir kuni savdo qilursan,

Bu kun gar bo'lmasa, tongla qilursan".

Bu ol ila o'sha makkorayi din,

Ado qilg'ay jami'i naqdi umrin.

Ado qilg'och, bisoti umrini pok,

Berur ruxsat qoshidin chustu cholok.

Urar sila va der: "Ketgil bu yerdin,

Degay, bezor erurman sandek erdin".

Nazar qilmas fig'onu nolasig'a,

Urar shatta ani dunbolasig'a.

Amiri korvon ul damda yetgay,

Anga asl vatanni qukmin etgay.

Fig'on aylar, ketarni bilganim yo'q,

Ketarg'a to'sha paydo qilg'onim yo'q.

Fig'on sud aylamas, ammo u kasga,

Qachon muhlat qo'yarlar bir nafasga.

Qo'yulmay erkig'a sudrab yoqadin,

Chiqorurlar jahoni bebaqodin.

Keyin qaytay desa, bo'lmas majoli,

Ketar asli vatanga dasti xoli.

Budur, ey odam o'g'li, hasbi holing,

Boshingdin ancha o'tgan mohu soling.

Qulaqqa tiqma g'aflat latgasini,

Yema shaytoni mal'un shattasini.

Suyunma, gar seni dunyo suyubdur,

"Suyubman" deb, ko'zunga qum quyubdur.

Kima ko'rsatdi bul foni vafoni,

Azaldin dushmani jon bilgil oni.

Umrning Foniyligi Bayonida

Kel e mo'min, yaqin bilding ketarni,

Hisobi umri besomon o'tarni.

O'tar dunyo uchun bo'lma giriftor,

O'lumsa yig'mag'il monandi kaftor.

Agar dunyoga hirsing bo'lsa fajsan,

Najosatni yig'arg'a kalhamajsan.

Esiz, umring najas yig'moq rahynda,

Qolursan bir kuni oxir tahinda.

O'ramchidek hamisha tor etarsan,

Qanoatsizliging izhor etarsan.

Qilursan rishtai joning bila qayd,

Magasdek, mo'rdek qilmoq uchun sayd.

Supursa sohibi xona bayakbor,

O'ramchi ham ketar, ham saydu ham tor.

Qolibsan tanga deb, ahvoli tanga

Mashaqqatlar boshingda ranga вЂ”ranga.

Yugurma jiyfa ko'b yig'moqqa yilвЂ”oy,

Bo'lay deb boy, bisoting bermagil boy.

Yaqin bilgil shuni, ey sohibi hol,

Haris ermas ziyod etgon bila mol.

Haris uldur, agar dunyoyi foni,

Yig'ay desa muhabbat birla oni.

Agar bo'lsa kishida moli sahli,

Ko'ngul bersa erur dunyoning ahli.

Bisotida bir arpa qursi bo'lsa,

Ani dun ahli bil, gar hirsi bo'lsa.

Kishining ko'nglida bu foni bo'lsa,

Erur dunyo eli bir doni bo'lsa.

Agar bir qulda yuz xarvori zardur,

Agar bo'lmasa mehri, bezarardur.

Agar ming ko'za tillo tushsa ko'za,

Qachon davlat bilur, ahli dil o'za.

Qayudur mehri yo'q erning nishoni,

Buyurg'on joyig'a sarf etsa oni.

Desa, mehrim yo'q, ammo tutsa mahkam,

Erur yolg'onchi ul farzandi odam.

Kishi moliki beehson emasdur,

Xudoning fazlidur, dunyo emasdur.

Dema dunyo, chirog'i oxiratdur,

Xudoyimdin nishoni mag'firatdur.

Bizoat bo'lsa ham kam, ayla infoq,

Uzumdur bargi kam razdin suchukroq.

Kerak ahli karam xalq ettali jam',

O'zini dambadam kam etsa chun sham'.

Kishining e'tiqodi bo'lsa solim,

Demas, go'ru kafanlikdur bu molim.

Ne g'am, iymonli qulning o'lganida,

Tanida bo'lmasa uch gaz tanida.

Salomat o'lsa iymoni bilan kas,

Agar oriy ko'mulsa, ori bo'lmas.

Karamlik bandasi gar bo'lsa cho'lda,

Ichar suv bo'lmasa bir zarra qo'lda.

Qo'pub o'lturg'ali qolmay majoli,

Halokat pallasig'a yetsa holi.

Agar ko'z yoshicha suv tobsa anda,

Qilur yarmini ehson yaxshi banda.

Topilsa luqmaye, jonu jigardin,

Darig' etmas ani yoru digardin.

Karamlik bandag'a yolg'uz yegan osh,

Bo'lur xok og'zida, balki bo'lur tosh.

Shakar no'sh etsa yolg'uz, topmag'ay bahr,

Bo'lur qon og'zida, balki bo'lur zahr.

Qaro suv ichsalar ikki birodar,

Kurar sharbatcha, balqi obi Kavsar.

Iki hamdil yesa, bir luqma nondin,

Suchuk bilgay asaldin, balki jondin.

Kishi nondek qilur ehsonda xo'yin,

Olur tanur ichinda obro'yin.

Qizil yuzluk bo'lib chiqqon zamoni,

Tushar xalq og'zig'a exsoni oni.

Kulub mehmon qoshig'a chiqg'il, ey qul,

Shajar mevadin oldin ko'rsatur gul.

Agar exson etar bo'lsang, eshit, harf

Ani ham joyig'a qilmoq kerak sarf.

Bilib ber joyig'a kaddi yaminni,

Ziroat aylama, sho'ra zaminni.

Yemon yerga ani sarf etma bori,

Bo'rini yirtorig'a berma yori.

Nafsi Shum Bayonida

Kel e kas, bo'lma aknun tobei nafs,

So'lur axshom sabo bu gardani g'afs.

Hama toatlaring xo'biyu sofi,

Yaqin bilsang, erur nafsing xilofi.

Qo'yar kajlikka doim nafsi bad yuz,

Qachon o't tuz yonar, yolborsang o'puz.

Erur nafsing dimog'i turfa yellik,

Qachon ellik qilur, yolborsang ellik.

O'zung past aylasang, nafsing zabardast,

Boshing chaynab solur chun ushturi mast.

Burung'a bodi kibr esmay burundin,

Burunduq sol anga, qo'pmay o'rundin.

Riyozat bandig'a berkit oyog'in,

Ko'tarma boshidin taqvo tayog'in.

Yiqilib qolmagudek ber yemishni,

Ziyoda ayla kam вЂ”kam qattig' ishni.

Qo'yub andozai holicha yukni,

Ibodat yo'lig'a ko'ndur bu lukni.

Bu mehnat birla ul ammorai dun,

Na bo'lgay, mutmainna bo'lsa bir kun.

Semiz ko'b qilma bu tishlar itingni,

Quturib yormag'ay nogoh betingni.

Yilonni asrading necha yil oni,

Ulug' bo'lg'on sari o'sti ziyoni.

O'tubdur qo'l bila bo'ynin tutardin,

Xatardur kuch qilib boshing yutardin.

Yetibdur qo'yg'oli ko'ksin yuzunga,

Kima dersan, o'zung qilding o'zunga.

Dilo, qo'b, holi ham tutma o'zo'ng sust,

Belingga bog'la himmat fo'tasin rust.

Tavakkul sayfini sidq ilkina ol,

Qil ichni xolis, andin so'ng qilich sol.

Taajjub bilma fazli bebahodin,

Xalos etsa muningdek ajdahodin.

G'araz вЂ”mundog' aduvni qilma farbeh,

Agar kelsa qo'lungdin qat'i sar beq.

Semursa nafs agar ichmak - yemakdin,

Yuz oncha et olur yaxshi demakdin.

Yana yuqori o'tmakdin olur bahr,

Bu nafsi johila dunyoyi badqahr.

O'tarman deb, o'tarda bo'lmag'il shod,

O'tung deydur, o'tung olg'ay bu jallod.

Kishi bilsa rizo shahdini zavqin,

Bilur birdek majolis taxtu favqin.

Turar o'z holida bisyoru kamda.

Yurushin buzmag'ay hech shodu g'amda.

Kishi ko'rsa Xudodin juzvu kullni,

Bilur xayriyat ul izzatu zullni.

Erur holo, ki tavba bobi maftuh,

Yomon nafsingni qilg'il tobei ruh.

Agar nafsing sani yetmish boshingdin,

Na bo'lg'ay foida, yetmish yoshingdin.

Agar nafsing murodin istamaksan,

Agar saksanga umring yetsa, sak san.

Azal kundin agarchi xavfi yo'qsan,

Agar to'qsonga yetsang, ko'ngli to'qsan.

Azaldin qilsa kimning ko'nglini resh,

Degay o'sh besh yoshin ko'b, balki o'n besh.

Banda Ahdida Turmog'i Bayoni

Kel e sodiq, ki qilding sidq lofin,

O'lancha qilmag'il va'da xilofin.

Xilof etgan zabunlardin zabundur,

Bu dunyovu u dunyo sarnigundur.

Xaloyiq oldida ko'tah zabondur,

Xudo dargohida andin yomondur.

Xilof etsang agar ayg'on so'zungdin,

Ko'tar erkaklik otini o'zingdin.

Doduk qiyg'ochi dastoringdin ortuq,

Saning yo'q bo'lg'oning boringdin ortuq.

Chiqarmag'il og'izdan qilmas ishni,

Qilurman dema, qo'ldin kelmas ishni.

Og'izdin chiqsa so'z qaytarmag'il qosh,

Agarchi ketsa ham, ul so'z uchun bosh.

Kerak, erman deganni va'dasi tuz,

Agar tuz bo'lmasa, andin ko'ngil uz.

Yaqin bilgil, ki tuzlikdin asoni,

Eranlar oldilar o'ng qo'lga oni.

Xususan tuz kerak, er e'timodi,

Bo'lurmi egri hech masjid imodi?

So'zin buzg'on kishi buzmasmu iymon,

U kimsa birla qilma ahdu paymon.

So'zin buzg'on kishini yaxshi erlar,

Qusib, qayta ani ichgancha, derlar.

Qayu toyyib kitpi ichgay qayidin,

Tiriksan, qolmag'il ahding payidin.

Mabodo uzsang aqvoling, uquding,

To'kulub qolmag'ay yig'g'on nuquding.

Hikoyati Ismoil alayhissalom

Xalil o'g'li, ki Ismoildur, ey Sa'd,

Ani yod etdi Tangrim sodiqulвЂ”va'd.

Aning sodiqlig'in, ey odamizod,

Qilibdur bir hikoyat qilg'uchi yod.

Borur erdi o'shal shah bir tarafga,

Yo'luqti mo'mine ul bosharafga.

Dedi: "Tursang bu yerda, ey neku kor,

Uyimda, ya'ni ba'zi ishlarim bor.

Borib kelsam, qo'shulsam sizga minba'd".

"Turay"вЂ”deb va'da qildi sodiqulвЂ”va'd.

"Kelurman" - deb qoshidin ketgan ul kas,

Unutdi va'dasini, bo'ldi kelmas.

Qilibman va'da deb, ul sohibi roz,

U yerda olti yil o'lturdi qish вЂ”yoz.

O'shal va'da unutqonning guzori,

Yetushdi olti yildin so'ngra bori.

O'shal va'da uchun turg'onni bildi,

Uyat bodi bilan tutdek to'kuldi.

Og'izdin daftari a'zorin ochdi,

Durri ashkin oyoq ostig'a sochdi.

Zabihulloh anga lutf etdi chandon,

Edi chun g'uncha guldek, bo'ldi xandon.

Suchuk tilni anga sarf etdi chun bol,

Ana va'da, ana afvu, ana hol.

Kishini va'dasi kim bo'lmasa rost,

Muhabbat ahdin andin qilma darxort.

Ishonma ayg'onig'a, ey xiradmand,

Agar chandi ki ul yod etsa savgand.

So'zin buzg'on kishi, buzmasmu iymon,

U kimsa birla qilma ahdu paymon!

Agar tuzluk bila barpo bo'lursan,

Alifdek jon ichinda jo bo'lursan.

Agar kaj bo'lsa af'oling bu dundek,

Qolursan, balki qon ostinda nundek.

Qilich boshingga kelsa, ayma yolg'on,

O'lumdindur batar, chunki uyolg'on.

Agar yolg'onchiliqda o'tsa oting,

Qiyomat kun nechuk bo'lg'ay uyoting?

Najas murdor emas yolg'onchiliqdin,

Musulmonliqda sharm et, bu qiliqdin.

Shariat hukmi birla, ey neku roy,

Gahe chin so'zni ham ko'nglunga qil joy.

Namimani yomon aydi shahi din,

Suxan chin bo'lsa ham bo'lma suxanchin.

Yaxshi Hamroh Bayonida

Kel e ozim, agar bo'lsant safarda,

Rafiqe tob tariqi purxatarda.

Kerakdur er ko'ngullik yaxshi hamroh,

Rafoqatg'a yaramas har qayu doh.

Nechuk kim mag'zini jonda tutar po'st,

Muhabbat yo'lida andog' kerak do'st.

O'zin qul, yorini sultoni bilsa,

O'zini tan, rafiqin joni bilsa.

Oyog'iga agar tegsa tikoni,

Qadalg'oncha ko'ziga ko'rsa oni.

Sovuq yel tegsa yo'ldoshin yuziga,

Agar qo'ldin kelur, olsa o'ziga.

Ango keldi degan tiri balog'a,

Qilib jonin sipar, tutsa arog'a.

Yomon yo'ldosh erur chun mori af'i,

Zarardin o'zga yo'qdur zarra naf'i.

Yomon bo'lmay va lekin bo'lsa nomard,

Qurug' surat erur, qilg'il ko'ngil sard.

O'lukdur, bo'lmasa har kimda go'rda,

Tirilmasdur ko'targ'on birla murda.

Emas erning nishoni reshu olat,

Nishoni himmatu g'ayratu holat.

Hikoyati Sa'idu Sa'd

Sa'idu Sa'd qildi ahdi yori,

Safar bo'ldi alarning ixtiyori.

Dilu jondek edi, ul iki ogoh,

Qazodin oqdilar daryoga nogoh.

Birisin tutdi mallahe, o'shal hol,

Dedi: "Qo'ig'il mani, yorim qo'lin ol".

Muni qo'ydi, ani chun tutdi mazbut,

Bu ham aydi: "Mani qo'ig'il, ani tut".

Tamosho qil alardan ahdi yori,

Ana qavli durust erlarni holi.

Xavfu rajo xususnda

Kel e tan, bo'l hamisha iltijoda,

Davomul вЂ”umr bo'l, xavfu rajoda.

Ko'tarma hech rajovu xavfdin ra's,

Yaqin bil, kufrdur, ham amnu, ham ya's.

Saning oldingda paydodur iki yo'l,

Biri o'ng qo'l sori borg'ay, biri so'l. .

Kishi bilmas Qiyomat dashtida, oh.

Ketar banda iki yo'ldin qayu roh?

Agar sonsiz ato qilsa Xudoying,

Behishti Adn eshigin sursa poying.

Qarish yo'l qolsa jannat etgali tavf,

Burung'idin ziyoda aylag'il xavf.

Na'uvzu billah, ul borg'an yo'lungdin,

Agar qaytarsa, ne kelgay qo'luntdin?!

Agar do'zax labinda bo'lsa poying,

Umid uzma, ki G'ofirdur Xudoying.

Ajab ermas, agar qaytarsa andin,

Nasib etsa, behishti jovidondin.

Agar ustingdaki yetti tabaqni,

Kezib dars aylasang, yetmish sabaqni.

Maloikdek agar parrandadursan,

Yaqin bilgil, ki oxir bandadursan.

Sani otingu zoting banda bo'lsa,

Nechuk xavf etmasang, jon tanda bo'lsa.

Erur qulning ishi - qo'rqunchu zori,

Qabul etmak Egamning ixtiyori.

Agar afv etmasa, bechoradursan,

Qayu yo'l desa, anda boradursan.

Hikoyati Rasuli akram sollallohu alayhi vasallam

Muhammad kim shahi dunyovu dindur,

Sifoti "rahmatan lilвЂ”olamin"dur.

Zaminu osmonni xalqu xayli,

Yaratildi o'shal ernint tufayli

O'qurda bir kuni Tangri kitobin,

O'qudi anda do'zaxning azobin.

Ul oyat vahmidin ketdi o'zidin,

Yiqildi yerga ul damda yuzidin.

Sahoba har qayu bir hola bo'ldi,

Zaminu osmon dar nola bo'ldi.

Zamondin so'ng ko'zini ayladi boz,

Sahoba aydilar: "Ey mahrami roz, \*

Sani xalq afzali qildi Xudoying,

Muhayyo bo'ldi jannat ichra joying.

Sifoting "rahmatan lilвЂ”olamin"dur,

Xudodin muncha qo'rqunching nadindur?"

Dedi: "Garchi rasuli juzvu kullman,

Nechuk xavf aylamay, zero ki qulman".

Agar yuz ming bashorat bersa Boriy,

Kerak quldin o'shancha xavfu zoriy.

Kishining ismi zoti bo'lsa banda,

Bo'lurmu farog'iyyat qul deganda?!

Xudoning Rahmatidin Umidvor Bo'lmoq Bayoni

Kel e tan, bermagil vaqtingni qo'ldin,

Yugur daryoyi rahmatga bu cho'ldin.

Gunohim ko'b erur deb, bo'lma ma'yus,

Ajab ermas, agar afv etsa Quddus.

Dilu jon birla tavba qilsang, ey yor,

Magar lutf aylagay, Donoyi asror.

Agar lutf aylasa, Sattori olam,

Bitar bir lahzada kori du olam.

Abasdin emdi yig' lab.titra yig'lab,

Tila jonu dilingdin rahmati Rab.

Havoni past etar ashking nujumi,

Kavokibdur shayotinning rujumi.

Yurak yog'in ketar bo'lsun desang boz,

Qilur ko'z yog'ini ich yog'ini oz.

Na davlatdur, kelib aybingga sharming,

Dili garming agar ayrilsa gar ming.

Xudoning xavfidin bir qatrai ashk,

Azozil oldida chandon bo'lur rashk.

Saodatlik kishi yeb doimo g'am,

Ko'zin Haq xavfi birla qilsa shabnam.

G'araz, uzma umid, ey tolibi roh,

Dedi: "Lo taqnatu min rahmatilloh".

O'tulmas chirki shirk, ey mardi solik,

O'tar lutf aylasa, "mo duna zalik".

Hikoyat

Eshitgil, fosiqe yondi gunahdin,

Pushaymon bo'ldi ahvoli tabahdin.

Qilur erdi yomon nafsin malomat,

Gunohdin muddate erdi salomat.

Yomon nafsi taqozo qildi yona,

Yomonlig' orqasidin ketdi yona.

Sahargohe, uyondi ul gunohsoz,

Pushaymon o'ldi qilg'on fe'lidin boz.

Bo'lub erdi dilu joni bila narm,

Va lekin qildi buzg'on ahdidin sharm.

Yo'q erdi zahrasi tavba qilurga,

Yaqin yetdi yuroki yorilurga.

Nidoye keldi hotifdin o'shal hol:

"Keyin boqma, o'zungni ilgari sol.

Hamisha mag'firat daryosidur jo'sh,

Dame obe o'shal daryodin et no'sh.

Agar chandi ki buzding ahdi basta,

Necha tavba etib, qilding shikasta.

Dilu joning bila chun aylading oh,

Erur tavbang saning maqbuli dargoh!)

Eshitdi bul nidoni marhamatnok,

Urib na'ra, yaqosin ayladi chok.

O'zidin kechdi va ujbu riyodin,

Xudoyim qildi oxir avliyodin.

Tarahhum bandaga ko'bdur Xudodin,

Umid uzmak ravo ermas gadodin.

Yaqin bil, garchi g'ofirdur Xudovand,

Ango ham bo'lma mag'rur, ey xiradmand

O'tar deb yotmag'il qong'a bo'yonib,

Uyonib lutfiga o'ltur suyonib.

Agarchi lutfi ko'bdur, qahri ham bor,

Boshing gar ko'kka yetsa, qulsan, ey yor.

Sening oldingdadur chandon xatardin,

Nechuk g'ofil yurursan xavf etardin?!

Inoyat qilsa Haq o'lgan zamoning,

Uzulsa nuri iymon birla joning.

Javobi qabrni bersang chu behroq,

Qiyomat kunga qo'bsang, yuzlaring oq.

Tarozug'a og'ir kelsa savobing,

Agar o'ng ilginga kelsa kitobing.

Jahannam ustidin o'tsang salomat,

Behishti jovidon qilsa karomat.

Bulardin o'tmayin, ey odamizod,

Nechuk forig' yurarsan, xurramu shod?

Jahon kulgu yeri ermasdur, ey qul,

Magar bu kull xatardin otlasang, kul!

Qazog'a Rozi Va Balog'a Sabr Aylamak Bayoni

Kel e banda, o'zingni sol Xudog'a,

Qazog'a rozi bo'l, sabr et balog'a.

Yaqin bil, banda bo'lsa asli isming,

Xudoning mulki bo'lsa jonu jisming.

Aningdur molu mulku, har na bori,

Nechuk qilsa, O'zining ixtiyori.

Bo'yunsung'il nechuk kim qilsa farmon,

Bo'lurmu bandada hujjatu burhon?

Kishi kim bo'lmasa rozi qazog'a,

Agar sabr etmasa, kelgan balog'a.

Agar shukr etmasa, Haq ne'matig'a,

Qachon loyiq bo'lur banda otig'a?

Xudog'a har ishing qilsang havola,

Bo'lur jannat bu o'lturg'on qavola.

Ko'ngilda qolmag'ay dunyo g'amidin,

Olursan bahra har o'tgan damidin.

Qayu qulg'a muyassar bo'lsa bu hol,

Agar og'u ichar, bilgay ani bol

Xudoning ganjidin bu bo'lsa yaxshi,

Rizojo' qul ani ko'rmasmu yaxshi?

Hikoyat

G'ulome oldi Abdullohi Ansor,

Dedi: Ey qul, otingni ayla izhor.

Dedi: Ey xoja, sen qo'ysang qayu ot,

Maning otim o'shaldur, ey neku zot.

Dedi: Ey qul, sevarsan qaysi xo'rak?

Dedi: Sandin ne teksa behdur, ey pok.

Dedi: Qaysi kiyim ko'nglungda marg'ub?

Dedi: San qaysini bersang o'shal xub.

Dedi: Ey qul, nadur kasbingu koring?

Dedi: Har qaysi bo'lsa ixtiyoring.

Dedi: Bori qilursan qay hunardin?

Oquzdi ashkin ul qul chashmi tardin.

Dedi: Ey yaxshilarning shahriyori,

Bo'lurmi qul deganning ixtiyori?!

Agar amr aylasang, har qaysi yuzga,

Nadur choram, bo'iunsunmoqdin o'zga.

Eshitdi xoja ul qulning so'zini,

Yiqildi, yerga va urdi o'zini.

Yaqosin chok etib der erdi anda:

Ey Abdulloh, ki ko'rdung fe'li banda.

O'zungni sol Xudog'a juzvu kulldin,

Tariqi bandalik o'rgan bu quldin.

Faqirlarni haqir ko'rmamak bayoni

Kel e nozir, musulmon bo'lsa har yor,

Nazar qilma haqorat birla zinhor.

Faqirni bilma kam dunyo elidin,

Hadise keldi Payg'ambar tilidin.

Dedi: "AlвЂ”faqru faxriy" ya'ni ul shoh,

Nechuk ortiq ko'rarsan hashmatu joh?!

Amaldur yaxshi qullarning kamoli,

Vara'dur hashmatu johu jaloli.

Emas dunyosi bo'lg'on birla mahbub,

Hisobi oxirat kam bo'lg'oni xub.

Agar beh bo'lsa bo'lg'on birla moli,

Ki Qorun bo'lg'ay erdi ahli holi.

Quvondi necha kun dunyo uyig'a,

Yubordi moli birlon yer quyig'a.

Agar dunyosi yo'qdin bo'lsa er xor,

Muhammadg'a Bilol bo'lmas edi yor.

Muhammad kim nabiylarg'a edi toj,

Ato qildi Xudo ul kecha me'roj.В В В  ,

Maqomi Sidrag'a yetdi u banda,

Bilol na'lini savti keldi anda.

Baloyi foqaga sabr etgan inson,

Diyonat mulkidadur mardi maydon.

Agar chandi ki bo'lsang bebizoat,

Sulaymonsan agar qilsang qanoat.

Qanoatdur ko'ngillarning safosi,

Qanoat barcha illatning davosi.

Qanoat kim tabibi har kasaldur,

Qanoat ahliga og'u asaldur.

Birovning hukmi yetsa sharqdin g'arb,

Birovning boshig'a mo're qilur harb.

Ajal jallodi ko'ksin aylag'ach chok,

Qilur har ikkisin birdek qaro hok.

Birovning nuqrayi tillosi mulвЂ”mul,

Birov ko'rgani yo'q umrida bir pul.

Muni muflis demas, tongla ani boy,

Bo'lur har qaysig'a zeri lahad joy.

Birov o'tkardi umrin aysh ila fosh,

Birov totqoni yo'q og'zi to'la osh.

Ajal jon achchig'in ko'rsattach andak,

Bo'lur har ikkalasi ko'rmagandak.

Birovda bo'lsa doim mehnatu dard,

Birovning kulfati bo'lmasa bir gard.

Alar bo'lsa o'lumning mubtalosi,

Bo'lur hech ko'rmagandek har ikkalosi.

G'araz, har qayda, ey farzandi odam,

Yema hargiz o'gar dunyo uchun g'am.

Xiyonatdin yiroq bo'lmoq bayoni

Kel e komil, kamol etsang diyonat,

Kishiga qilmag'il hargiz xiyonat.

Xiyonat kim kelur qo'ldinu ko'zdin,

Oyog'din, uzvi pinhondinu so'zdin.

Muni bilgay jami'i odamizod,

Emas hojat, ki bir вЂ”bir aylasam yod.

Xiyonat kim erur paydo ko'ngildin,

Muni angla, diyonat berma qo'ldin.

Nakim tushsa ko'ngulga yo ko'zunga,

Ravo ko'rmasang ul ishni o'zunga.

Ravo ko'rsang musulmoneg'a oni,

Muni derlar xiyonatning yomoni.

Qayu ishga rizo bo'lsang ko'ngulda,

Agarchi qilmading, bo'lding u yo'lda.

Erur isyon rizosi chunki isyon,

Rizoyi kufrdur вЂ”kufr, ey musulmon.

Musulmon o'g'lini ko'rsang ko'zingdek,

Zararda, naf'da bilsang o'zungdek.

Qayu qulni munungdek bo'lsa holi,

Budir beshak musulmonlig' kamoli.

Agar chandi ki bo'lsa shubhai kam,

Ravo ko'rsang ani o'z nafsinga ham.

Ravo ko'rma musulmoneg'a zinhor,

Agar ko'rsang banogoh, ayla izhor.

Xususan, bermagyl taqvolik erga,

Mug'ilon sepmagil, rayhonli yerga.

Taqiyning ko'nglidur dorus - siyonat,

Siyonatxonag'a qilma xiyonat.

Agar topilsa ne'mat oldig'a soch,

Va gar bo'lmasa, og'zing uzr uchun och.

Agar ming xalta bersang, xilti ko'b zar,

Sango andin nechuk sud, ey birodar.

Agar bersang arig'din qatrai ob,

Erur chandon savobdur, ey durri nob.

Kishiga bersa kim moli haromi,

Umid etsa savob, ul mardi omi.

Bo'lur kofir umid etgan ul inson,

Bilib, olib, duo qilg'on ham ul on.

Xiyonatning biri kim bo'ldi mavsuf,

Bilib, qilmasa har kim amri ma'ruf.

Va gar nahy etmasa munkar ishini,

iyonatlik degil, andog' kishini.

Birov yo'l bilmayin yuzlansa cho'lga,

Bilib san solmasang gar yaxshi yo'lga.

Qayu insof erur, qaysi diyonat,

Erur andog' ulug' buxlu xiyonat.

Agar oldingda tifle bo'lsa nogox,

Yonar o'gg'a tusharin bilsang ogoh.

Uzatmas bo'lsang anga dasti altof,

Nechuk bo'lg'ay musulmonlig'da insof?!

Jami'i bandai mo'min sarosar,

Erurmiz bir - birimizg'a birodar.

Birov chiqsa tariqi oxiratdin,

O'gursa yuz maqomi mag'firatdin.

Agar ko'rsatmasa yo'l ko'rgan inson,

Baxillik mundin o'tmas, ey musulmon.

Sen ayg'on so'ngra tuz bo'lmasa holi,

O'zining bo'ynig'a bo'lg'ay vaboli.

Ochibdursan birodarlikni bobin,

Topibsan amri ma'rufning savobin.

Agar kelmasa qo'ldin yo tilingdin,

Yomon ko'r ul ishin jonu dilingdin.

Juvonmardlik nishoni

Kel e inson, agar bo'lsang chin erdek,

Og'irlik pesha qil dunyoda yerdek.

Agar tepsa sani har qaysi mavjud,

Ziyon qilma, taqi yetkur anga sud.

Yuraking qilsalar ohan ila chok,

Chiqar oldig'a turluk ne'mati pok.

Agarchi olama sandin tegar naf',

O'zingdin qilma tufrog' otini raf'.

Otang yerdur, sanam yerdek qiliq qil,

Yomonlig' aylaganga yaxshilik qil.

Kishi tosh ursa bosha, ey xujasta,

Kulub boqg'il yuziga, misli pista.

Bu sindurmoqg'a diltang o'lma zinhor,

Umid uldur ki xush ko'rgay xaridor.

Oyoq ostida qoldim deb, dema voy,

Bo'lur chin kosa, ko'b tepku yesa loy.

Agar dushmang'a do'stlug' qilsang izhor,

Boshing yorg'on kishilarni desang yor.

Rizo mulkida tamkin aylagan nos,

Jafo olmosi tegsa, qattiq olmas.

Demas osib ani, xalq ursa osib,

Va yo mehnat jiboli yotsa bosib.

Jaholat ahli qilmas kina tarkin,

Qachon dar kin bo'lur, gar bo'lsa darkin.

Agar rozi, yesa ming zarbai yad,

Duoni hargiz ango qilmag'ay bad.

Zararga rozi bo'lmas hargiz akmal,

Hidoyat birla tavfiqin tilar bal.

So'lur kin gardidin holat jamoli,

Ketur gardin, kerak gar din kamoli.

Uhud tog'ida bo'lg'on muhoraba

Uhud tog'ida Payg'ambar tishini,

Shahid etdi yana yetmish kishini.

Ajab kun tushdi mo'minlar boshig'a,

Umar keldi Payambarni qoshig'a.

Dedi yig'lab: "Ayo sultsni abror,

Duo qilg'il, qirilsun barcha kuffor!"

Va lekin qilmadi ul da'vati bad,

Hidoyatga duo qildi Muhammad.

O'shal ro'ze ki anbuh erdi kuffor,

Abu Sufyonu Xolid erdi solor.

Ijobat bo'ldi Payg'ambar duosi,

Musulmon bo'ldilar har ikkalosi.

Ul ikki er bilan ko'b ahli tug'yon,

Uhud kofirlari bo'ldi musulmon.

Chu Xolid oldi dinning shahdidan bahr,

Musulmon bo'ldilar ilginda ming shahr.

Iroq ila Damashqu, xittayi Shom,

Abu Sufyon qo'lida topti islom.

Muhammad oldi olam xulqi xushdin,

Muyassar qilmadi oltun kumushdin.

Agar san mardi sohib himmatisan,

Rasulullohning xos ummatisan.

Tutarsan jon ila fe'li nabiyni,

Qilursan har mahalda payravini.

Hikoyat

BahoulвЂ”Haq vad вЂ”dini toba masvoh,

Avoneg'a yo'luqdilar banogoh.

Avon bir so'z dedi, ul banda bir so'z,

Avon qo'idi yomonlig' ko'iiga yuz.

Yuzig'a soldi qamchin mardi holi,

Qizil qon bo'ldi sunbuldek soqoli.

O'shal qonlik soqolin oldi qo'lga,

Dedi: "Yo Rab, muni sol yaxshi yo'lga.

G'azab qilma ango, qilg'il inoyat,

Muhimmi uxraviysin qil kifoyat".

Bu so'zni angladi ul mardi bebok,

Urub na'ra, yaqosin ayladi chok.

Yuzini yerga surtib, nola qildi,

Ko'zining yoshini chun jola qildi.

Olib himmat asosin, kirdi yo'lg'a,

Qo'lin topshurdi ul himmatli qulg'a.

Xudo ul bandaga qildi inoyat,

Necha kun o'tmayin togggi valoyat.

Ana xulqu, ana hilmu, ana hol,

Ana davlat, ana nusratu iqbol.

Ana himmat, ana xullat, ana kor,

Ana tab'iyyati sultoni abror.

Yomonlarning ishidur kina tutmoq,

Musulmonlik - yomonlikni unutmoq.

O'zining nafsini kam aylagan nos.

Hamiyatda kerak chun qattig' olmos.

Hamiyat bobidi o'tkarmagay mard,

Agar chandi ki ul ish bo'lsa bir gard.

Hamiyat qaysidurВ  bilsang bata'yin,

Nazar ayla kitobi mujtahidin.

Eshon So'fining yoronlariga vido qilganlari

Birodarlar ki bizga qildingiz ahd.

Olurmiz deb muhabbat jomidin shahd.

Topilmas bandada siz istagan hol,

Ochilmas osiydin siz ayg'on ishkol.

Talab qilmang, bu noqisdin karomat,

Kushufotu, maqomatu, alomat.

Bila olmam nihoniy tarbiyatdin,

Olib erdim ilik nafsoniyatdin.

Pushaymonman parishon o'tkan ishdin,

Bahoru tiyra mohu yozu qishdin.

Pushaymonman ilik olg'onlarimg'a,

Tama' nonig'a qo'l solg'onlarimg'a.

Boring emdi, yoronlar, har qayona,

Yurunglar bir mukammal er tayona.

Qurug' qo'l olg'onimdin dar izoman,

Azize istangiz, sizdin rizoman.

Mani deb qolmangiz o'z koringizdin,

Uyotlig'man sizing ruxsoringizdin.

Bohill aylang, kelib ketgoningizdin,

Yelib - yugrib umid etgoningizdin.

Kechurmas bo'lsangiz man quldin, ey qavm,

Mening holimg'a mushkuldur, sabo yavm.

Tonib mandin, tanib avro' kishini,

Tutung mahkam aning qutlug' ishini.

Kerak murshid degan, monandi ummon,

Muborak botini pur durri marjon.

Jaholat dashtidin kim kelsa suvsob,

Aning zohir suvidin bo'lsa serob.

Agar bo'lsa kishi kim tolibi dur,

Cho'mub boting'a, jaybin aylasa pur.

Demang, topilmag'ay bu nash'alik kas,

Jahon ayvoni kengdur, xoli ermas.

Topilg'onda munungdek lujjai xos,

Qani, ixlosi ko'b himmatli g'avvos?!

Cho'mub olg'oy ilig'a durri maqsud,

Va gar na qo'l solib, qochmoq nechuk sud?

Agar siz topsangiz bir yaxshi shahni,

Xabardor aylangiz man ro'siyahni.

Qilay man ham yuzin ko'nglum ziyosi,

Qadam tufrog'ini ko'z to'tiyosi.

Na bo'lgay siz birodarlar payidin,

Manga ham bersalar vahdat mayidin.

Eshon So'fining farzandlarig'a nasihat qilg'onlari

Tavallom uldur, ey farzona farzand,

Nigohdoring sani bo'lsun Xudovand.

Ko'zumni ravshani Sodiq Muhammad,

Yiroq bo'lsun ko'zingdin diydai bad.

Eshit, man xastadin biri necha qavli,

Yigitlikka sani yetkursa Mavdi.

Yomon yurma, yomon andisha qilma,

Otangdek ro'siyohlik pesha qilma.

Yaratg'on Tangrig'a qilg'il tavakkul,

Tama' qilma kishidin birgina pul.

Tama' bir parcha bo'lsa qilmag'il roy,

Bo'lur bir parchadin yuz parcha bejoy.

Yuzungdin parda kam вЂ”kam bo'lmasun past,

Hayodin oriy yuzni ori bo'lmas.

Tama' birla semurgon nafsi g'ammoz,

Agar og'zin tilar bo'lsang, tilar boz.

Niqobi sharm ochilmasdin burunrog',

Ani berk ayla, har yoqdin taqib bog'.

Qanoat qil, malomat mulki bo'lma,

Otangdek xalqu elga kulki bo'lma.

Payambarlar fi'olidur qanoat,

Anga vobastadur majmui toat.

Belingni bog'la mahkam, bo'lma mafluj,

Ko'zung och, karvone qildilar ko'ch.

Belingni bog'la mahkam bandalikka,

Otangdek qo'ima yuz sharmandalikka.

Sharorat ahlining payvandi bo'lma,

Havo birla havasning bandi bo'lma.

Kichiklikdin ibodatga bo'yun qo'i,

Qiyomatni o'iun qilsang, o'iun qo'y.

Ajab xushdur, kichiklikdin bo'lub sog',

Bu kulmog'ni qo'yub, g'amdin bukulmog'.

Shabobe to'ksa ko'zdin har shab obe

Ani aynin degil, rahmat sahobi.

Riyo gardini yuqturma etakka,

Otangdek bo'lma tobe' nafsi sakka.

Tavozu'din ko'tarma yuqori bosh,

Takabbur qilmag'il monandi xashxosh.

Takabbur xotiringa kelsa filhol,

Azozil qissasini yodinga ol.

Ko'ngilning manzilin qil go'shai faqr,

Qiyomat zodi qilg'il to'shai faqr.

Jahonning hirsidin qilg'il o'zing dur,

Otangdek bo'lmag'il dunyoga mag'rur.

Umid etgon ko'zumning nuri bolam,

Otangdek bo'lmag'il rasvoi olam.

Agar chandi ki bo'lsang qo'lвЂ”qanotlig',

Xudo dargohida bo'l miskin otlig'.

Urug'lig'man dema, tongla urug' bor,

Hisobu, nomavu, vaznu, so'rug' bor.

O'zingni ayla kam, bo'lgon sari ko'b,

Necha "man ko'b" deganlar, bo'ldi mankub.

Bo'lub xeshu taboring birla magrur,

Dema "man zo'r" agar din bo'lsa manzur.

Bu dunyodin agar o'tsang qurug lab,

Ko'ngilga solma hargiz yodi mansab.

O'tar dunyoda qar kim bo'lsa dinlik,

Bo'lur mansabdin ortuq xo'shachinlik.

Ajab ofat erur johi zarofat,

Shar ofatni bila ko'rma sharofat.

Bilib dunyo maqomin g'ayri ma'mur,

Bo'lur ziyrak "vazirak" otidin dur.

Ko'tarsang boshg'a ortug', bo'lma ortug',

Bo'lur ma'lum sabo ursa malak bug'.

Xudodin har ne kelsa, aylag'il sabr,

Otangdek qilmag'il, o'z nafsinga jabr.

Xudoning amrig'a qilg'il itoat,

Ziyod et toating soatвЂ”basoat.

Muhabbat fo'tasini bog'la belga,

Otangdek umringi o'tkarma yelga.

Havas dunyoda qilma muxtaramlik,

Va le bo'l holinga loyiq karamlik.

Agar uch kunda topsang parchai non,

Yema yolg'uz ani, yarmin qil ehson.

Agar bir yilda paydo bo'lsa bir pul,

Yemas yolg'uz Xudoni istagan qul.

Ketarni bilsa har kim joyi tanga,

Yemas tanga g'amin bu nafsi langa.

Jaqon mehrin ko'ngildin ayla zoyil,

Otangdek bo'lmag'il dunyog'a moyil.

Ishingni aylag'il kun-kundin aqvo,

Xudoni suyganidur ahli taqvo.

Agar taqvo ishin qilsang boixlos,

Degay, shoyad, sani Haq "bandai xos".

Agar bo'lsun desang, jonu diling jam',

Vara' oyin bo'lub, ilm oyin et sham'.

Agar ilmu amal bir bo'lsa rangi,

Har oyina ketar oyina zangi.

Agar topsang Xudo dargohida qurb,

Muhabbat kosasidin bersalar shurb.

Saharlar qo'b, ko'tar dasti duoni,

Tila munglug' ato birla ononi.

Xotimatul-Kitob

Kel Olloyor, so'z ko'toh qilg'il,

Belingni bog'la, azmi roh qilg'il.

Qaro sangdur saning asling qarasang,

Beribdursan riyo qoni bila rang.

Ulum to'foni bu sirni qilib fosh,

Agar ich bo'lmasa, sud aylamas tosh.

Qarib jisming qariyb bo'lding havasga,

Nechuk sharmandalik san tusli kasga?

Oqardi soch, nadomat ashkini soch,

Yaqong ushla, dahani ma'zirat och!

Yoling oqi asar qilmadi holo,

Uyola yur, boqib har dam uyola.

Havo birlan tuzuk ish qilmading hech,

Bo'lubdur kech, havas bozoridin kech.

Sango aydi o'shal piri ko'hansol:

"Agar qol ahlida topilmasa hol.

Amal kam aylag'ay o'z qoli birlan,

Qolur izzatu hurmat oli birlan.

Bo'lur ortuq havas birlan havosi,

Erur hol ushbu illatning davosi".

Qalam qilding, qaro ko'nglungni qil oq,

O'shal erning so'zin halqa qilib toq.

Qaro qon yig'ladim, tuttum qalamni,

Tunu kun eshitib mandin olamni.

O'zung qilmay ko'ngil bozorini tay,

Kishiga so'zlamak, to chandu tokay.

Agar bo'lsa ko'ngulning ixtiyori,

Na bo'lg'ay, qolsa mandin yodgore.

Bitibsan forsiy tilda kitobe,

Tamom anda masoyilning javobe.

Hama fatvovu taqvoning bayoni,

O'n ikki mingdan ortuq bayti oni.

Deding shayi qalili Turkiy tildin,

Kech emdi, albatta, bu qolu qildin.

Agarchi yaxshi so'z qandu shakardur,

Xatosidin vale xavfu xatardur.

Xatosi bo'lmag'ay ayg'on so'zungni,

Tazarru hokig'a surg'il yuzungni.

Xudog'a zori qilg'il, ertavu shom,

Ishingni puxta qilg'il, qolmag'ay xom.

Hijobi mag'firat yopgay xatog'a,

Sazovor aylag'ay turluk atog'a.

Munojot

Xoliqo, qoyilman o'z nuqsonima,

Ko'b jafo qildim o'zimning jonima.

Zoti pokingdan inoyat bo'lmasa,

Hech ishonchim yo'q amal qilgonima.

Xoliqo, qildim fioli gandani,

Qilmagil rasvo mane sharmandani.

San agar rahmat niqobin yopmasang,

Aybi ko'b, nuqsoni ko'btur bandani.

Xoliqo, to'kdum ibodat tosini,

San tuzarsan bandaning kam - kosini.

Qullaring bulgansa isyon loyig'a,

Oquzarsan magfirat daryosini.

Xoliqo, qildim gunohi behisob,

Tongla san so'rsang, ne bergayman javob?

Man ocharman jurmu isyon chehrasin,

San yoparsan afvu rahmatdin hijob.

Xoliqo, qildim gunohi beadad,

Jon berur holatda San bergil madad.

Nafsi shayton ilgidin qutqarmasang,

Bo'ldi mushkil holimizg'a, yo Ahad.

Xoliqo, yo avvalo, yo oxiro,

Nafsi shayton jonima bo'ldi balo.

Garchi Olloyor o'garchidur yomon,

Qo'ymag'il dushman qo'lunda mubtalo.

Xoliqo, po ishlarim bosh aylagil,

Xirmoni rahmat manga chosh aylagil.

Munda tavfiqim - chirog'im qo'lga ber,

Anda iymonimni yo'ldosh aylagil.

Xoliqo, afv ayla o'tgan yoshima,

Yaxshi qullarni ato qil qoshima.

Go'r ichinda kelsa iki so'rg'uchi,

Anda san rahm ayla yolg'uz boshima.

Xoliqo, hayf o'tdi mohu solimiz,

Bo'lmadi nofe' iyolu molimiz.

San hisobimizni oson etmasang,

Ro'zi mahsharda ne kechgay holimiz?!

Xoliqo, ko'nglumda dunyovu duni,

Man erurman bandalarning ozg'uni.

Garchi bandang munda bo'lsa ro'siyah,

Yuzlarin oq aylagil Mahshar kuni.

Xoliqo, yorliqo xalqi omani,

O'rtada mandek maosiy xomani.

Hashrda har kimga kelsa bir bitik,

Anda bergil, o'ng qo'lumg'a nomani.

Xoliqo, tutdum farog'at xobini,

Istadim doim jahon asbobini.

Garchi Olloyor erur g'arqi gunoh,

Och anga o'lganda rahmat bobini.

Xoliqo, kam ayladim ko'yi amal,

Yaxshilardek' yurmadim so'yi amal.

San karam birla Qiyomat dashtida,

Aylagil og'ir tarozuyi amal.

Xoliqo, diydamga ashk zori ber,

Ko'ngluma doim muhabbat yori ber.

Obi Kavsardin mani serob etib,

Ham manga ko'fruk o'tarda yori ber.

Xoliqo, lutf ayla jannatun - na'im,

Qilmag'il hargiz giriftori jahim.

Man gunohlik qul erurman, San g'ofur,

Man xatolik bandadurman, San karim.

Xoliqo, tuz aylagaysan rohimiz,

Mustajob etgil duovu ohimiz.

Tongla hayron bo'lsa xalq o'z holig'a,

Mustafoni qil shafoatxohimiz.

Xoliqo, lutf et gadoyi zoringa,

Bandadurman roziman har koringa.

Mag'firat daryosig'a g'arqob etib,

Ko'zlarim shoyista qil diydoringa.

Xoliqo, umr ayladim foniy bilan,

Emdi bandang zor aylar joni bilan.

Garchi Olloyor erur zoru zabun,

Jonni ol nuri iymoni bilan.